Қуръон Карим узлуксиз эмас, балки 23 йил мобайнида тарқоқ ҳолда тушди. Гоҳо бир оят, айрим ҳолларда ўнтагача оят кетма-кет ваҳий орқали нозил бўлди.\nБунинг сабаби шундаки, Қуръон оятлари кишиларга яхшироқ сингиши ва қалбларга жо бўлиши назарда тутилган, қолаверса, атроф-муҳит воқеалари, шарт-шароит ҳисобга олинган оятларнинг ҳужжат сифатида эътиборга тушиши ва мўъжизакор қуввати шунга қараб ортган.\nБашарти Қуръон оятлари тарқоқ ҳолда эмас, балки пайдарпай тушган тақдирда ҳам кишиларда «биз бунчалик кўп йўл-йўриқларни бажара олмаймиз» деган баҳоналар туғилиши эҳтимолдан холи эмас. Қуръони Каримнинг тушиш тартиби одамларни ана шундай малолликдан халос этган.\nҚуръони Каримнинг тарқоқ тушишида ҳикмат кўп. Чунончи ҳар қандай халқ аждодларидан ўтиб келган ва ўзи яшаётган тартиботлар, урф-одатлар ва расм-русумлардан бирданига воз кечиб юбормайди. Бу аста-секинлик билан содир бўладиган жараёндир. Қуръон оятларининг тарқоқ ҳолда ва кун, йиллар мобайнида тушишида ҳамда Исломий тартиб-қоидалар кишилар ҳаётида қарор топа боришида ҳам ушбу омил ҳисобга олин-ган.\nОятларнинг тарқоқ тушишидаги сўнгги ҳикматуни ёд олувчиларга(хусусан хат-саводи бўлмаган саҳобалар учун) мушкуллик туғдирмаслиги ҳисобга олинган.\nЕр юзидаги ҳеч бир халқ ўзида мавжуд бирор китобида ё оғзаки ижодида Қуръон сураларига ўхшаш бирорта сура келтиришга ожизлиги Қуръони Карим ҳақиқатдан Аллоҳнинг каломи эканига яна бир далилдир.\nҚуръон тушишидан олдин ва хусусан Қуръон тушаётган пайтда арабларда сўз санъати − адабиёт (шеърият), ваъзхонлик бениҳоя олий даражада эди. Улар йил мобайнида бир неча сайл ва маросимлар ташкил этишар эди. Хусусан, Укоз деган жойда шеърхонлик ва ваъзхонлик бобида катта-катта мусобақалар ўтказилар,нуфузли ҳайъат аъзолари ҳакамлигида ғолиблар аниқланар эди.\nАраблар бу қадар сўз санъатини улуғлашининг, маҳоратлари даражаси улканлигининг икки сабаби бор эди:\n1. Одатда саҳро ҳаёти кишиларни хаёлчанликка ундайди, воқеликни шоирона идрок этиш эса хаёлчанлик мевасидир. Араблар шундай шароитда яшаганлар.\n2. Айни чоғда улар қабила-қабила бўлиб яшаганлар. Бу тарзда ҳаёт кечириш ўзаро уруш, зиддият, тортишувларсиз бўлиши мумкин эмаслиги табиий.\nЯъни ҳар бир қабила қўшни қабилага нисбатан (орада жанжалли низо бўлмаган тақдирда ҳам) ўз қадр-қимматини сақлашга, ўз фахри-ифтихорини кўз-кўз қилишга интилган. Бундай устунликнинг ягона йўли сўзга чечанлик, шоирлик эди. Мушоира устига мушоиралар, мубоҳасалар изидан мубоҳасалар, турган гaп, сўз санъатини олий мақомларга кўтараверган. Айни чоғда, сўз санъати соҳиблари ниҳоятда қадрланган, эъзозланган.\nҚуръони Каримнинг сеҳрли оятлари ана шундай тарзда яшаётган бир халқ ҳузурига тушишга раво кўрилди. Арабистон ярим ороли халқлари Аллоҳ таоло каломини биринчи бўлиб ўз қалбларига жо этдилар.\nШу ўринда мантиқ ила қуролланган тафаккуримизни ишга солайлик-да, «Башарти Аллоҳнинг сўзлари юқорида биз айтиб ўтган даражадаги сўз сеҳргарларини лол қолдирмаса Қуръон Карим бу даражада муваффақият қозона олармиди?» деган саволни ўртага ташлайлик-чи?! Қуръон Карим суралари арабларнинг ҳассос шоирларини ҳам лол қолдирмадими?!\nҲа, энг мумтоз сўз соҳиблари ҳам Қуръон Карим оятларининг битмас-туганмас мўъжизаси олдида бош эгдилар. Тиллари лол қолди уларнинг.\nТабиий, илоҳий оятларни ҳамма бирдан ва бирдек қабул қилмади. Кофирларнинг етакчилари янги динга ва Муҳаммад (алайҳиссалом)нинг пайғамбарлигига Иймон кел-тирмадилар ва бунга қарши турли қаршиликлар кўрсатдилар: гоҳ «Қуръони Каримни оддий шеър» дедилар, гоҳ «қадимги халқлар афсоналари» дедилар. Муҳаммад (алайҳиссалом)ни эса дам телбага, дам фолбинга чиқардилар.\nЛекин бунақанги ҳар қандай ҳаракат зое кетаверди.\nКези келганда яна биp далил келтирсак: арабларнинг сўзга чечанлигини айтдик. Хусусан, сухандонликда «елкаси ер искамаслиги учун сўнгсиз мубоҳасаю мушоирадан қайтмайдиган шоиру ваъзхонлар ўзларига рўпара келадиган рақибни енгиш учун доимо имкон ва маҳорат топганлар. Шундай экан, Қуръони Карим ҳам уларга бир рақиб маъносида тушди-ку! Нега улар Қуръон сураларидан ўтказиб бирор жумла ясай олмадилар? Нега энди уларнинг ижодий салоҳияти Қуръони Карим чақириқлари олдида бу қадар ожизлик қилиб қолди? Нега энди кейинчалик учраган бирор бузғунчи: «Aгap араблар истасалар, Қуръонга тенглашадиган китоб яратар эди», деган даъво билан бош кўтармади? Нега шундай?\nБу борада ҳам адолат Қуръон тарафида. Зеро, Аллоҳ даставвал араблардан Қуръон сингари бир нарса ижод этишни талаб қилди. Мазкур талаб Қуръони Каримнинг ушбу сўзларида мужассам: «Сен: «Агар ростгўйлардан бўлсангиз, Аллоҳнинг ҳузуридаги у иккисидан кўра тўғрироқ бир китоб келтиринг, мен унга эргашаман», дегин. Агар сенга жавоб бера олмасалар, бас, билгинки, улар фақат ҳавои нафсларига эргашмоқдалар, холос. Аллоҳдан бўлган ҳидоятсиз, ўз ҳавои нафсига эргаш-гандан кўра ҳам гумроҳроқ кимса борми?! Албатта, Аллоҳ золим қавмларни ҳидоят қилмас» («Қасас» сураси, 49 -50-оятлар).\nУшбу оят Қуръони Каримдан 47 та сура тушган вақтда нозил бўлган. Уни эшитган араблар Қуръонга бас келадиган китоб яратиш тараддудига тушганлар, бироқ ҳарчанд уринмасинлар бунинг уддасидан чиқолмаганлар. Қуръони Каримнинг «Исро» сурасида айни шу ҳолат алоҳида таъкидланган, яъни одамлар ҳатто жинлар билан бирлашган тақдирда ҳам Қуръонга бас келадиган китоб ярата олмаслиги баён қилинган.\n«Агар инсу жинлар тўпланиб, ушбу Қуръонга ўхшаш нарса келтирмоқчи бўлсалар, бунда баъзилари баъзиларга ёрдамчи бўлсалар ҳам, унга ўхшашини келтира олмаслар» («Исро» сураси, 88-оят).\nҚуръони Каримнинг адолатпарварлигини, Аллоҳ марҳаматининг чексизлигини кўрингки, Қуръони Каримдаги ушбу таъкиддан сўнг иккинчи босқичда кишиларда янада ортиқча шубҳа-гумон қолмаслиги учун уларни холис «имтиҳонга» чорлайди. Яъни «Ҳуд» сурасида тубандаги оятларни ўқиймиз: «Ёки: «Ўзи тўқиб олди», дерларми? Сен: «Бас, агар ростгўй бўлсаларингиз, Аллоҳдан бошқа кимни чақиришга қодир бўлсангиз, чақириб, бунга ўхшаш ўнта тўқилган сура келтиринг-чи?!» дегин. Агар жавоб бера олмасалар, бас, билингки, у фақатгина Аллоҳнинг илми ила нозил қилингандир. Ундан ўзга бирон илоҳ йўқдир. Энди мусулмон бўларсизлар?!» (13-14-оятлар).\nТабиий, шубҳа-гумон эгалари Қуръони Каримнинг бу шарти олдида ҳам ожиз эканликларига ўзлари амин бўлдилар.\nУчинчи босқичда Қуръони Карим улардан битта сура келтиришни талаб қилди. «Бақара» сурасида Аллоҳ таоло бу ҳақда шундай дейди: «Ва агар бандамизга туширилган нарсамизга шакингиз бўлса, унга ўхшаш бир сура келтиринг ва рост сўзловчилардан бўлсангиз, Аллоҳдан ўзга гувоҳларингизни чақиринг. Бас, агар қила олмасанглар, ҳеч қачон қила олмайсизлар ҳам, ёқилғиси одамлар ва тош бўлган, кофирлар учун тайёрланган ўтдан қўрқинглар» (23 – 24-оятлар).\nМана, Қуръони Карим нозил бўлгандан буён неча асрлар ортда қолди, бу фоний дунёдан не-не уламою фузалолар, шоиру давронлар яшаб ўтмади, лекин биронта инсон фарзанди Қуръони Карим оятларининг охорини тўкадиган сўз ижод қилолмади, билъакс Қуръон мўъжизалари тан олинаверди.\nҚуръони Каримнинг мўъжизаси фақат араб тили балоғат ва фасоҳати билан чекланиб қолмаган. Ўша Қуръони Карим нозил бўлиб турган пайтдаги одамларни лол қолдириш учун бошқа мўъжизалар ҳам келтирилган. Буларнинг ичида келажак ишлар ҳақида хабар бериш мўъжизаси ҳам бор эди. Биргина мисол келтирайлик.\nАллоҳ таоло «Рум» сурасида қуйидагиларни айтади: «Алиф. Лам. Мийм. Рум мағлуб бўлди. Яқин ерда. Ва улар мағлубиятларидан кейин тезда ғолиб бўлажаклар. Саноқли йилларда. Ундан олдин ҳам, кейин ҳам барча иш Аллоҳдандир. Ўша кунда мўминлар шодланурлар. Аллоҳнинг нусратидан. У хоҳлаганига нусрат берур. Ва У азизу роҳиймдир» (1-5 оятлар).\nРасулуллоҳ (соллаллоҳу алайҳи васаллам) пайғамбарликларининг бешинчи йили (613 милодий) Рум ва Форс императорликлари орасида жуда катта ва қонли уруш рўй берди. Ўша пайтда Форсга Хусрав II, Румга Ҳеракл подшоҳлик қиларди. Бу икки давлатнинг ўзига яраша ерлари, аскарий куч-қувватлари бор эди. Ўша даврда Фаластин, Сурия, Миср, Ироқнинг бир қисми ва Кичик Осиё Румга тобе эди. Мазкур урушда форсликлар Румга икки томондан ҳужум қилдилар. Дажла ва Фурот дарёлари бўйлаб Сурия ерларига, Озарбойжон ва Арманистон тарафдан Кичик Осиёга бостириб кирдилар. Форс лашкарлари Рум кучларини икки жабҳада ҳам енгиб, денгизгача таъқиб этиб бордилар. Улар Суриядаги насороларнинг барча муқаддас шаҳарларини эгалладилар. 614 милодий йилида бутун Фаластинни, жумладан, Қуддусни ҳам қўлга олдилар. Уруш давомида барча канисалар йиқитилди, диний бинолар хароб этилди. Форсликлар йигирма олти минг яҳудийни ва олтмиш мингдан зиёд христианни қиличдан ўтказдилар. Форс подшоҳи саройига ўлдирилган одамлардан ўттиз мингининг калласи келтирилди.\nУруш ҳаракатлари Мисрга ҳам етиб борди. 616 милодий йилида форсликлар Нил водийсини ишғол қилдилар. Сўнгра Искандарияга юриш этдилар. Бошқа томондан эса бутун Кичик Осиёни қўлга киритиб, ўша пайтдаги Рум пойтахти Кустантанияга (Константинополга) унинг олдидаги бўғозга етиб келдилар. Форсликлар қаерни босиб олсалар, у ерда оташпарастлик ибодатхонаси қурар ва шу йўл билан христианлик ўрнига оташпарастликни жорий қилар эдилар. Бу катта мағлубиятдан сўнг Рум императорлигига қарашли бир қанча вилоят ва ўлкаларда марказий давлатга қарши исён кўтарилди. Африқо ва Оврупадаги бир қанча ўлкалар, ҳатто пойтахтга қўшни баъзи ўлкалар ҳам империя қарамоғидан чиққанларини эълон қилди. Қисқаси, шарқий Рум императорлиги парчаланди. Лашкар тарқалиб кетди. Хазина бўшаб қолди. Император Ҳеракл пойтахтни тарк этиб, Қартажага қочди. Ғалабадан сарҳуш бўлган форсликлар бирқанча шартларни қўйдилар. Император форсликларга, жумладан, минг юк тилло, минг юк кумуш, минг юк ипак, минг от, мингта аёл бериши шарт эди. Рум императорлиги бу талабларнинг ҳаммасини сўзсиз қабул қилди. Ўзаро шартнома имзоланди.\nАна шунда Аллоҳ таоло Рум сурасининг аввалги оятларини нозил қилди.\nАлиф. Лам. Мийм. Рум мағлуб бўлди. Яқин ерда. Ва улар мағлубиятларидан кейин тезда ғолиб бўлажаклар. Саноқли йилларда. Ундан олдин ҳам, кейин ҳам барча иш Аллоҳдандир. Ўша кунда мўминлар шодланурлар. Аллоҳнинг нусратидан. У хоҳлаганига нусрат берур. Ва У азизу роҳиймдир.\nЯъни Рум Форсдан енгилди. Бу ҳодиса арабларга яқин ерда бўлди. Рум ва Форс ерлари Арабистон ярим оролига бевосита чегарадошдир. Ва румликлар бу мағлубиятларидан кейин тезда, саноқли йиллар ичида қайтадан ғолиб бўлажаклар. Румликлар ғолиб бўладиган кунда мўминлар Аллоҳнинг нусратидан шодланадилар. Аллоҳ хоҳлаганига нусрат беради. Ва У Зот азиз (барчадан ғолиб) ва раҳм-шафқатлидир.\nУшбу ҳодиса ҳақида бир қанча ривоятлар келган. Шулардан бири улуғ муфассир ва тарихчи Имом ибн Жарир Табарийнинг Абдуллоҳ ибн Аббос (розияллоҳу анҳу)дан қилган ривоятларидир:\n«Мушриклар форсликларнинг румликлардан устун бўлишини орзу қилар эдилар. Мусулмонлар эса румликларнинг форслардан устун бўлишини орзу қилар эдилар. Чунки улар аҳли китоб эдилар. Уларнинг динлари ўзаро яқин эди.\n«Алиф. Лам. Мийм. Рум мағлуб бўлди. Яқин ерда. Ва улар мағлубиятларидан кейин тезда ғолиб бўлажаклар. Саноқли йилларда» оятлари нозил бўлганида, мушриклар:\n«Эй Абу Бакр! Сенинг оғайнинг, Рум саноқли йилларда Форсдан устун бўлади, демоқда-я?!» дейишди. Абу Бакр:\n«Биз билан гаров ўйнайсанми?», дейишди. Етти йил муддатга тўрттадан туяга гаров ўйнадилар. Етти йил ўтди. Ҳеч нарса бўлмади. Бундан мушриклар шодланишди. Мусул-монлар маҳзун бўлишди. Абу Бакр бўлиб ўтган гапни Пайғамбар (соллаллоҳу алайҳи ва-саллам)га зикр қилдилар. У Зот (соллаллоҳу алайҳи васаллам):\n«Сизнингча, «бизъу» (саноқли йиллар) қанча?», деб сўрадилар. Абу Бакр:\n«Ўндан оз», деб жавоб қилдилар. Расулуллоҳ соллаллоҳу алайҳи васаллам:\n«Бор, гаровнинг устига яна зиёда қил ва муддатни икки йилга ошир», дедилар. Икки йил ўтмай туриб отлиқлар келиб, Рум Форс устидан ғолиб келганининг хабарини бердилар. Мўминлар бунда шодланишди!»\n(Илова: У вақтларда гаров ҳаром бўлмаган эди. Ояти каримада Рум «бизъа» − саноқли йилларда ғолиб келиши айтилган эди. Демак, ўн йилдан оз муддатда, деганидир. Шунинг учун ҳам мушриклар етти йил ўтса ҳам, бир гап бўлмаганидан хупсанд бўлдилар. Аммо Пайғамбаримиз (алайҳиссалом) ояти каримада айтилган нарса бўлишига тўла ишончда эдилар. Шунинг учун ҳам у Зот ҳазрати Абу Бакрга гаров қийматини оширишни иршод қилдилар. Аллоҳнинг айтгани содир бўлди.)\nЯъни румликларнинг мағлубиятга учрашларидан олдин ҳам, ундан кейин ҳам дунёдаги барча ишлар Аллоҳнинг иродасига боғлиқ эди ва шундай бўлиб қолади. Фақат У Зотнинг хоҳлагани бўлади. Аллоҳ таоло румликларнинг саноқли йилларда ғалаба қозонишини айтган эди. У кун келади. Ва:\n«У хоҳлаганига нусрат берур».\n«Ва У азизу роҳиймдир».\nАллоҳ азиз, ҳамманинг устидан ғолиб ва барчага меҳрибондир. Маълумки, Аллоҳ таоло вақти-соати келиб румликларни форсдан, мусулмонларни мушриклардан устун қилди. Бу оятлар тушган пайтда ҳеч бир одам боласи румликлар форсдан, мусулмонлар мушриклардан ғолиб келишини тасаввурига сиғдира олган эмас. Лекин орадан оятда айтилган саноқли йиллар – тўққиз йил ўтиб, румликлар форсликлар устидан ғолиб келдилар. Айни вақтда, мусулмонлар Бадр урушида ўзларига нисбатан сон ва қурол жиҳатидан бир неча марта устун бўлган мушриклар устидан инсоният тарихини ўзгартирган ғалабага эришдилар. Ҳамда Аллоҳ ваъда қилган нусратга етишиб, шод бўлдилар.


Энрике: «Барселона» совринни ютиб олиш учун идеал даражада тайёр\n14:30 / 15.05.2017\n«Барселона» футбол клуби бош мураббийи Луис Энрике Испания чемпионатининг 37-тури доирасида «Лас-Пальмас»га қарши кечган ўйин ҳақида ўз фикрларини билдириб ўтди. Лас-Пальмас-де-Гран-Канариядаги «Гран Канария» стадионида бўлиб ўтган баҳс меҳмонлар фойдасига 4:1 ҳисобида якунланди.\n«Худди шундай ўйинни кутгандим. „Лас-Пальмас“га босим ўтказмаса, уларда муваффақият учун имконият пайдо бўлади, сабаби жамоа тўп билан яхши ўйнайди. Бироқ биз ақлли ҳаракат қилдик ва яхши босим ўтказдик. Мен жамоа ўйинидан мамнунман.\nБизда яна бир ўйин қолди, мақсадимиз – ғалаба қозониш. Аминманки, «Барса» «Эйбар»ни мағлуб этади, бу биз совринни ютиб олишимизга калитдир. Чарчоқ? Бизда бундай ҳолат йўқ. Менимча, жамоа идеал даражада тайёр. Айни дамда жуда яхши жисмоний ҳолатдамиз», - дея Энрикенинг сўзларини келтиради Football Espana.


Kutubxona - Jek Ritchi. «Qotil kerak» (hikoya) / Kiril\nSiz shu sahifadasiz: Jek Ritchi. «Qotil kerak» (hikoya) / Kiril\nАсар номи «Қотил керак» (ҳикоя)\n«Қотил керак» (ҳикоя)\n«Гералд Жорнел» газетасига бермоқчи бўлган эълоним қуйидаги мазмунда эди: «Сиз турмуш ўртоғингиздан зерикдингиз ва ундан қутула олмаяпсизми? Бу ҳолатда фақатгина битта йўл бор. Мижозларнинг шахси сир сақланиши кафолатланади. Хатларингизни «Гералд Жорнел»га, эълонлар бўлимига жўнатинг».\nМен унинг юзида қатъиятсизликни кўрдим.\n-Ажрашиш ишлари билан шуғулланасизми?\nУ йўталиб олди.\n-У ҳолда «фақатгина битта йўл» деганингизни қандай тушуниш керак?\n-Бунга жавоб - менинг эълонимда.\nМени юқорига, эълонлар бўлими раҳбари Бингхемнинг хонасига таклиф қилишди.\nЭълоним мендан аввалроқ унинг хонасига етиб келган ва стол устида турарди.\n-Эълонингиз матнини аниқроқ ёзишингизни талаб қиламан, акс ҳолда уни боса олмаймиз.\nМен уф тортдим.\n-Хўш, менинг исмим Жеймс Паркерсон, университетда ишлайман. Психология фанлари профессориман.\nУ эълоним матни битилган қоғозга имлади.\n-Мана бунинг касбингизга тааллуқли жойи борми?\n-Албатта. Ҳозирда мен агар руҳий шарт-шароитлар имкон берса, эр-хотинлар орасидаги муносабат ҳозиргига нисбатан ўн марта кўпроқ қотиллик билан тугаши мумкинлиги ҳақидаги фикримнинг амалий исботи устида иш олиб боряпман.\n-Қўлга тушиб қолишдан қўрқув бунга йўл қўймайдими?\n-Албатта, бу ҳам муҳим аҳамиятга эга, лекин мен бошқа омилни муҳимроқ деб ҳисоблайман. Менимча, аксарият одамлар зўрлик ишлатишдан қўрқишади. Агар улар бу ишни бошқа бирортасига, масалан, профессионал қотилга ишониб топширишса, кўплаб фуқароларимиз суиқасд оқибатида ҳаётдан кўз юмган бўлишарди.\nБингхем қовоғини уйди.\n-Сиз ўзингизни қотил сифатида таклиф қилмоқчимисиз? Демак, кимдир эълонингизга жавоб қайтаришига ишонасиз.\n-Албатта жавоб қайтаришади. Одамлар ишонувчан бўлишади. Мисол келтирайми? Бир неча йил олдин бир йирик журналда қуйидагича эълон чоп этилган: «Бу сизнинг охирги имкониятингиз. 107-рақамли почта қутисига бир доллар жўнатинг». Тамом. Ҳеч қанақа хизмат ҳақида гап йўқ. Аммо минглаб одамлар пул жўнатишган.\nМен танлаган йўл нимани англатади? «Фақат биттагина йўл». «Қотиллик» сўзи ҳаммани қўрқитиб юбориши табиий, менинг эълонимга эса албатта жавоб қайтаришади. Менимча, жавоб қайтарадиганлар икки гуруҳга бўлинишади. Биринчи гуруҳдагилар мени юрист деб ўйлашади ва қонуний жиҳатдан имкониятлари қандайлигини билишга уринишади. Лекин бундай хатлар билан ишим бўлмайди.\nМен тик турганча гапираётгандим. Бингхем мени ўтиришга таклиф қилди.\n-Иккинчи гуруҳдагилар эса иккиланишади ва ўзларига керакли нарсани топганига умид қилишади. Ана шунда улар вақт сарфлаб эълонимга жавоб ёзишади.\nБингхем иккиланиб қолди.\n-Агар улар кимлигингизни ва асл мақсадингизни билишса, шу ондаёқ ҳафсалалари пир бўлади.\n-Табиийки, мен улар билан савол-жавобимни тугатмагунимча кимлигимни айтмайман. Ўзимни профессионал қотилдек тутаман.\nБингхем ўйланиб қолди. Кейин бошини қашлади.\n-Хўп, яхши. Умуман олганда, эълонингизни қабул қилмаслигим керак эди, аммо мени қизиқтириб қўйдингиз. Уни чоп этишга рухсат бераман. Қачонга чиқиши керак?\n-Иложи бўлса бугун.\nХонадан чиқаётганимда Бингхем менга яна бир маслаҳат берди.\n-Жавоб хатларини олиш учун хонамга келганингиз маъқулроқ. Почта қутиси олдида сизни бирор мижоз ёки журналист кутиб олиши мумкин.\nЭълоним шу куниёқ «Гералд Жорнел»нинг кечки сонида босилиб чиқди. Эртасига тушдан сўнг, университетдаги ишим тугаши биланоқ Бингхемнинг хонасига етиб бордим.\nБингхем мени эшик ёнида ўтирган киши билан таништирди.\n-Сержант Ларсон, фирибгарликка қарши кураш бўлимидан. Бу киши шубҳали эълонларни кузатиш билан шуғулланар экан.\n-Менинг эълонимда қонунга қарши нарса йўқ,-дедим мен. -Жаноб Бингхем, марҳамат қилиб, сержант Ларсонга менинг мақсадим ҳақида айтиб берсангиз.\n-Айтиб берди, -эътироз билдирди сержант. -Мен ўзим бунга ишонч ҳосил қилишим керак. Ҳужжатингизни кўрсам бўладими?\nМен унга ҳужжатимни узатдим.\n-Ҳаммаси жойида, -деди у. -Ҳар қалай, Паркерсоннинг ҳужжати экан. Мен университетга ҳам бориб, буни аниқлайман.\nБингхем менга стол устида турган бир даста хатни узатди.\n-Бугун эрталаб сизнинг номингизга келди. Олтита.\nЛарсон менга диққат билан разм солди.\n-Шуларнинг ичида ўз турмуш ўртоғини ўлдириш мақсадида ёзилган хатлар ҳам борлигига ишонасизми? -сўради у.\n-Ҳали ўқиб кўрганим йўқ, лекин бўлиши мумкин.\nУ менга қўлини узатди.\n-Буларни менга беринг.\nУнинг талабини рад этдим.\n-Афсуски,-дедим мен.-Шахсан менинг номимга келган хатни ҳеч кимга бермайман.\n-Сизни тушунмадим, профессор!-ўшқирди сержант. -Наҳотки сиз қотилликка йўл очсангиз?\n-Менинг тадқиқотим айнан шунга қаратилган,-жавоб қилдим мен.-Эпидемияни йўқотиш учун унинг чегарасини аниқлаб олиш керак. Менга мурожаат қилганлар ўзлари ўйлаган ишни амалга оширадиган одамни топганларидагина хавфли ҳисобланишади. Улар билан шуғулланаётган чоғимда ҳеч қандай бахтсиз ҳодиса юз бермайди.\nСержант Ларсон менинг далилларимни истар-истамас қабул қилди.\n-Аммо улар билан гаплашсангиз, бизга ҳам кимлиги ҳақида маълумот берасиз. Биз уларни фикридан қайтаришимиз шарт.\nМен уйга келдим ва иш хонамга кирмоқчи эдим, лекин Дорис, турмуш ўртоғим мени тўхтатди.\n-Бу йилги таътилни қаерда ўтказамиз, Жеймс?\n-Нима? -дедим мен. -Уйда ўтказамиз. Мен янги лойиҳа устида ишлаяпман. Таътил давомида ҳам шу ишни давом эттираман.\n-Жуда кўп ишлаяпсан, азизим, -деди Дорис ва хўрсинди. -Саёҳатга чиққим келяпти. Бир неча кишилик кичкинагина кемада. Зўр бўларди.\nМен хатларни ўқиш иштиёқида ёнаётгандим.\n-Дорис, бу саёҳатдан нима кутяпсан?\n-Нима? Янги инсонлар билан танишувлар...\n-Одамлар ҳамма жойда бир хил, тўғрими?\n-Ўзинг биладиган нарсанинг тўғрилигини текшириш учун пул сарфлаб нима қиласан?\nМен хонамга кириб, хатларни ўқишни бошладим. Хатлардан тўрттаси биринчи гуруҳга тегишли эди, аммо қолган иккитаси мени қизиқтириб қўйди. Мен биринчи хатни яна бир марта ўқиб чиқдим.\nСизнинг «Гералд Жорнел»нинг кечки сонидаги жудаям қизиқарли эълонингизни ўқиб чиқдим ва «фақат биттагина йўл» деган терминингизни тушунмадим. Шуни тушунтириб бера оласизми? Агар рози бўлсангиз, «Гералд Жорнел»да менга шундай жавоб ёзинг: «Колли зотли ит йўқолиб қолди. Лақаби Регис».\nХатга имзо қўйилмаган эди.\nМен машинкада ёзилган хатни лупа билан кўриб чиқа бошладим. «О» ва «е» сувалиб кетган, бошқа ҳарфлар ҳам машинкани тозалашни талаб қиларди. Рангли тасма ҳам алмаштирадиган даражада эди. «Термин» деб ёзишидан муаллифнинг унчалик саводли эмаслигини билиш мумкин эди.\nЁки «термин» сўзи «е» билан ёзилармиди? Мен одатда столим устида турадиган луғатимни изладим, лекин тополмадим. Ўрнимдан туриб қичқирдим:\n-Дорис, «термин» сўзи қандай ёзилади?\nМен ғаладондан луғатни олдим. «Термин» сўзи «е» билан ёзилганди.\nИккинчи хат ҳам биринчисига ўхшарди. Унда ҳеч қандай мурожаат ҳам, имзо ҳам йўқ эди.\n«Макс бари. 21-кўча ва Уелс кўчалари бурчагида. Бугун кечқурун 8да. Шотланд вискисига буюртма беринг. Ўнг оёғингиздаги поябзалингиз ипини ечинг ва қайта боғланг».\n«Шундай қиламан», ўйладим мен.\nМен «Гералд Жорнел»га қўнғироқ қилдим ва колли зотли ит ҳақидаги эълонни чоп этиш учун буюртма бердим. Гўшакни қўйгач, яна хатларга тикилдим.\nСўнг тоза қоғоз олиб машинкага қўйдим ва ҳарфларни тердим: «Терминим муштарийни эълонни ўқишга мажбур қилади».\nМен ҳарфларга разм солдим. Ҳарфлар тиниқ эди, «о» ва «е» эса ишлов берилгандек ярақлаб турарди. Кечки овқатдан кейин палтомни кийдим.\n-Мен университетга бориб келаман. Қачон қайтишим аниқ эмас.\n-Бўпти, -деди Дорис. -Ёзув машинкангни тозалаб қўйганимни ҳам сезмадинг. Тасмасини ҳам алмаштирдим.\nШляпамни ушлаганча қотиб қолдим.\n-Бугун эрталаб, азизим.\nМен ташқарига чиқдим.\n«Термин» сўзини миллионлаб одамлар хато ёзишади,-дедим ўзимга ўзим, машинани ўт олдирар эканман.-Ҳар куни миллионлаб одамлар ёзув машинкаларини тозалашади...».\nМен Макс барига бордим.\nБўш жойга ўтириб, шотланд вискисига буюртма бердим. Сўнг энгашиб, поябзалим ипини ечиб, қайта боғладим ва атрофга алангладим. Афтидан, менга ҳеч ким қизиқмаётганди.\nЎн дақиқадан кейин барга ўрта бўйли бир киши кириб келди. Мен баланд овозда яна бир марта шотланд вискисига буюртма бердим ва поябзалим боғичини ечиб боғладим. Лекин кирган кимса менга эътибор ҳам бермади.\nМен навбатдаги кирувчини кута бошладим.\nСаккизинчи қадаҳдан сўнг бу иш жонимга тегди.\nУйга қайтганимда Дорис ухлашга ётганди, чамаси. Ҳарҳолда у пастда йўқ эди. Мен зўрға юқорига чиқдим ва ўзимни диванга ташладим. Эрталаб турганимда бошим лўқиллаб оғрирди. Иштаҳам йўқлиги учун қаҳва ичдим, холос.\nДорис менга ташвишли нигоҳ ташлади:\n-Бўлиши мумкин, -дедим мен.-Гриппман, шекилли.\nТушга яқин маърузам тугаганида ўзимни енгил ҳис қилдим. Факултет ошхонасида тушлик қилгач, университет боғида айландим. Ҳайкал ёнига келганимда сигарет чекиш учун гугурт ёқдим ва мен томон келаётган баланд бўйли эркакка кўзим тушди.\nУ сирли жилмайди.\n-Ўзингизни яхши ҳис қиляпсизми?\nМен уни илгари кўрмагандим. Мен билан нима иши бор? У поябзалимга қаради.\n-Ҳа, ипларини боғлашдан зерикмадингизми?\n-Сиз?.. Сиз мени?\n-Ҳа. Кеча Макс барида эдим.\n-Мен эҳтиёткор одамман,-жавоб қайтарди у. -Бундай ишларда эҳтиёт бўлиш лозим.-У менга астойдил тикилди.-«Фақат биттагина йўл» деганда нимани тушунасиз?\nМен ҳали ҳам жаҳлдан тушмагандим.\n-Уч мартада топинг!-дедим қўполлик билан.\n-Тўғри, -дедим мен бир оз иккиланишдан кейин.\nУ менга синовчан назар ташлади.\n-Хотинимни ўлдириш учун қанча сўрайсиз? -сўради у ниҳоят.\nМен оғзимга келган рақамни айтдим.\n-Ўн минг доллар.\nБу нарх уни асло ҳайрон қолдирмади.\n-Аввал сиз учун алиби тайёрлаймиз, кейин хотинингизни отаман,-тушунтирдим мен.\n-Жуда осон экан, профессор Паркерсон.\n-Мени қаердан танийсиз?\n-Кеча кечқурун ортингиздан уйингизгача бордим, бугун эрталаб эса ортингиздан университетгача кузатиб келдим. Мен ким билан ишлашимни билмоқчи эдим. Яна бир нарсани айтишим керак, профессор, сиздай одам қотил эканлигига ишонмайман.\n-Сер, -эътироз билдирдим мен. -Хотинингизни ўлдиртирмоқчимисиз?\n-Йўқ, -деди у. -Мен уйланмаганман. Хўш, профессор, қанақа ўйин ўйнаяпсиз?\n-Бу менинг ишим.\nУнинг кўзларида нур чақнади.\n-У ҳолда мен сиз ҳақингизда политсияга хабар қиламан.\n-Унда, газетачиларга мурожаат қиламан. Менинг маълумотимдан яхшигина мақола тайёрласа бўлади.\nБу гап мени эсанкиратиб қўйди. Газета менга эълон бериб туриш учун керак эди. Мен ҳақимда мақола чиқиши эса барча режаларимни чиппакка чиқариши мумкин эди.\n-Хўш, газетага мурожаат қилайми?\nМен унга лойиҳам ҳақида айтиб бердим. Гапимни тугатганимдан сўнг у бирпас ерга қараганча ўйланиб қолди. Сўнг сўради:\n-Эълонингизга бирортаси жавоб бердими?\n-Ҳа. Олтита хат олдим.\nУ яна бирпас ўйланиб турди ва кейин сўради:\n-Уларнинг исмларини менга айта оласизми, профессор? Мен иккинчи гуруҳдагиларни назарда тутяпман.\n-Нима? Бу нима деганингиз?\n-Ҳар бир исм учун сизга беш юз доллардан тўлайман, фақат битта шартим бор: улар билан ўзим шуғулланаман.\nНиҳоят мен унинг мақсадини англагандек бўлдим.\n-Нима учун айнан уларнинг исмларини билмоқчисиз?\n-Менинг касбимда мижозлар билан алоқа ўрнатиш қийин. Мен сизга ўхшаб ўз хизматимни реклама қилолмайман.\n-Сиз профессионал қотилмисиз?\n-Балки беш юз доллар ўрнига сизга мукофот ажратарман,-жавоб қайтарди у саволимга. -Айтайлик, даромадимдан ўн беш фоизини?\nМен ўрнимдан турдим.\n-Энди политсияга бориш учун менинг навбатим келди.\nУ елкасини қисди.\n-Менга қарши далилингиз борми? Мен сиз билан гаплашганимни тан олмайман.\nУнинг кўзлари чақнади.\n-Сиз қандай иш қилишимиз мумкинлигини тушунмаяпсиз, шекилли. Сиз мамлакат миқёсида шундай тадқиқот ўтказишингиз мумкин.\n-Ҳеч қачон! Ҳеч қачон ва яна бир марта ҳеч қачон!\n-Хулоса чиқаришга шошилманг, профессор. Унутманг, менинг таклифим учун сизга ўхшаган юзлаб ҳамкасбларингиз бир-бирларини ғажишга ҳам рози бўлган бўлишарди.\nУ кўчани кесиб ўтди ва янги кабриолетга ўтириб кўздан ғойиб бўлди.\nКечки маърузадан сўнг машинамда уйга келдим.\nДорис кийимларни ажратаётган экан.\n-Қариялар уйига бермоқчиман, азизим.\nМен у ажратган кийимларга қарадим.\n-Жигарранг костюмим бу ерда нима қиляпти?\n-У эскириб кетган, Жеймс.\n-Шкафга солиб қўй. Эскирмаган.\n-Хўп, азизим. Лекин ҳозир бунақа костюмни фақат ўликларга кийдиришяпти.\nМен унга таажжуб билан тикилиб қолдим. Нимага у бундай деди?\nМен елкамни қисдим ва хонамга кирдим. Қўшма Штатлар аҳолиси бир юз саксон олти миллион киши. Ундан камида юз мингтаси ўз турмуш ўртоғидан қутулишни истайди. Нимага энди фақат эр-хотинлар билан чекланиш керак? Холалар, тоғалар, жиянлар, ошна-оғайнилар ҳам бор...\nАгар улардан беш мингтаси билан келишсанг ва ҳар бири беш минг доллардан тўласа, йигирма беш миллион доллар бўларди. Йигирма беш миллионнинг ўн беш фоизи эса...\nПайшанба куни тушдан сўнг «Гералд Жорнел»га келдим ва 1183-почта қутисидан Регис лақабли колли ҳақидаги эълонимга жавобни олдим.\nМен хатжилдни очдим ва хатни ўқидим.\nРегис ҳақидаги эълонингизни ўқидим. Сиз билан учрашишга тайёрман.\nСиз билан 27-кўча ва Гералд-стрит бурчагидаги «Леони» ресторанида учрашмоқчиман. Жума куни кеч соат саккизларда ўша ерда бўламан. Елкамда пушти шарф бўлади. Қўлингизда гулдаста бўлсин. Сизга «Регис» дейман, сиздан эса «Қора марварид» деган жавобни кутаман».\nМен хатни яна бир марта ўқиб чиқдим. Тушунишимча, бу хат аёл кишидан келганди ва бу сафар ҳарфлар тиниқ эди.\n«Леони»? Ҳа, ўтган йили мен Дорис билан тушлик қилган ресторан.\nУйга келгунимча шу ҳақда ўйладим. Хонага киришим билан дедим:\n-Анчадан бери бирга ҳеч қаерга бормадик, Дорис. Жума куни кечқурун «Леони»га борсак нима дейсан?\nУ журналдан кўзини узди.\n-Афсус, азизим, лекин жума куни аёллар клубида учрашувим бор. Бормасам бўлмайди.\nМен шляпамни кийдим.\n-Бирпас айланиб келаман.\n-Ҳозиргина келдинг-ку, азизим!\nТашқарига чиқдим. Дорис мен билан ҳазиллашмоқчи бўлдимикин? Лекин у менинг лойиҳамни қаердан билди? Мен одатда бирор натижага эришмагунимча ишим ҳақида оғиз очмайман. Бу агар ишим ўхшамай қолса шармандаликдан сақлайди.\nЁки у ростдан ҳам мени ўлдирмоқчими?\nБиз турмуш қурганимизга ўн йилдан ошаётганди. Турмушимиз яхши эди, ҳар қалай мен шундай деб ўйлардим. Ҳаётимиз осойишта ва бир маромда эди. Дориснинг отаси университетимизда роман филологияси бўйича дарс берар, онаси эса зоология бўйича профессор эди.\nДорис билан гаплашсаммикин? Ундан изоҳ талаб қилиш керакмикин? Бош чайқадим. Йўқ. У менга очиғини айтмайди. У нима учун мени ўлдирмоқчи бўлаётганини ўзим топишим керак. «Леони»даги учрашувимизда мени таниб қолмаслиги учун соқол, мўйлов ёпиштириб олишим керак. Эртага тасвирий санъат кафедраси мудири, профессор Тибери билан маслаҳатлашаман.\nЁнимдан кабриолет аста ўтиб, мендан бир неча қадам нарида тўхтади.\nОдам ўлдириш бўйича мутахассис машинасидан тушди ва мени кутиб турди.\n-Нимани ўйлаяпсиз, профессор? Ҳамкорликка тайёрмисиз?\nБу киши нима учун қотилликни танлаган? Одамлар нима учун қотилга айланишади? Пул, эҳтирос ва ўзини ҳимоя қилиш учун.\nКутилмаган фикрдан ўзимга келдим. Дорис мени ўлдиришига йўл қўймасдан, уни ўлдиришга ҳаққим йўқми? Бунинг учун кимни ёлласам бўлади? Мана шу кишиними?\nЙўқ, Дорисни ўлдира олмайман. У менинг хотиним, яхши-ёмон кунларимизни бирга ўтказганмиз.\n-Хўш, профессор,-деди қотил.-Ишлар қалай?\nУ бошини эгди ва менга жим қараб турди. Сўнг палтоси чўнтагидан ташриф варақаси олиб узатди.\n-Мен яна икки кун «Уестланд» меҳмонхонасида бўламан. Қарорингизни кутаман. Бундан ташқари, яна бир марта эслатиб қўймоқчиман, бундай имкониятни бошқа руҳшунослар асло қўлдан бой бермаган бўлардилар.\n-Марҳамат, -дедим мен. -Ихтиёрингиз!\nУнинг машинаси кўздан ғойиб бўлгач, мен кўча бурчагидаги симёғоч тагига бордим. Ташриф варақасида «Чарлз А. Хаскер» деган ёзувдан бошқа ҳеч нарса йўқ эди. Ростдан ҳам унинг исми шунақамикин? Лекин бунинг фарқи йўқ. Мен сержант Ларсонга уни қаердан топиш мумкинлигини айта оламан. Политсияда унга қарши ҳеч қандай далил йўқ, лекин улар уни кузатишлари ва эртами-кечми қўлга олишлари мумкин.\nУйга қайтганимда уйимизда профессор Коннер ўтирган экан. У шахмат тахтаси олдида мени кутиб ўтирарди. У нима учун келганини тушунмадим. У зоолог ва орамизда бизни бирлаштирадиган умумий нарса йўқ. У билан шахмат ўйнашимнинг боиси эса гаплашишдан кўра шахмат ўйнаш маъқулроқлиги эди.\nСоат ўн бирларда у Дорис пиширган балиқли бутербродни еб, кейин кетди.\nЖума куни кечки овқатдан кейин Дорис клубга бориш учун тайёргарлик кўра бошлади. Ярим соатлардан сўнг у кийиниб чиқди.\n-Қачон қайтишимни аниқ айтолмайман.\nУнга ғамгин тикилдим.\n-Ҳеч нарса эсингдан чиқмадими? Масалан, пушти шарфинг?\n-Йўқ, сумкамга солиб олдим. Машинангда борсам бўладими?\n-Сени Бронсон хоним олиб кетарди-ку, доим?\n-Ҳадеб унинг машинасида бориш жонимга тегди.\nДорис чиқиб кетиши билан бугун тушда профессор Тибери берган буюмларни олдим ва кўзгу олдида ўтирганча грим қилишга киришдим.\nДорис нега мени ўлдирмоқчи? У бундан нима наф кўради? Пулми? Кулгили. Бизнинг жамғармамиз жуда оз эди. Унинг ҳаётида бошқа эркак пайдо бўлдими? Бўлиши мумкинмас.\nБир неча дақиқадан кейин кўзим очилгандек бўлди.\nНима учун профессор Коннер бизникига тез-тез келиб туради? Фақат шахмат ўйнаганими? Нимага Дорис лаънати балиқли бутерброд пишираверади? Мен балиқли бутербродни ёмон кўришимни билади-ку.\nБир оздан сўнг соқолли аксимга тикилдим ва яшил кўзойнак тақдим.\n«Леони»га соат саккизларда келдим ва қўлимдаги гулдаста кўриниб турадиган жойга туриб олдим. Залга кўз югуртириб чиқдим, аммо пушти шарфли аёлни кўрмадим.\nБеш дақиқача турганимдан сўнг йигирма беш ёшлардаги бир жувон олдимга келди.\n-Регис? -деди у менга шубҳали назар ташлаганча.\n-Шарфингиз пушти эмас-ку!\nБошимга биров гурзи билан туширгандек бўлди. Албатта! Яшил кўзойнак! Кўзойнагимни ечдим. Унинг елкасидаги шарф пушти эди.\n-Қора марварид,-дедим мен. Биз столга ўтирдик ва аёл менга мақсадини айтди. У эрини ўлдирмоқчи экан, аммо нима учунлигини айтмади.\nБиз ўн минг долларга ва иккинчи учрашувда батафсил гаплашиб олишга келишдик. Лекин мен энди бу аёл билан учрашмоқчи эмасдим. Бу аёл билан энди сержант Ларсон шуғулланиши мумкин.\nМен эса лойиҳам муваффақиятли якунланаётганидан хурсанд эдим.\nМен бошқа барга кирдим ва вискига буюртма бердим. Елкамдан тоғ ағдарилгандек эди. Хавотирим беҳуда бўлиб чиқди - хотиним мени ўлдирмоқчи эмас экан.\nМен бардан чиққанимда соат ўн ярим эди. Бардан уйимгача уч мил эди. Мен пиёда кета бошладим.\nУйимга етишимга икки квартал қолганида ёнимдан машина ўтиб кетди.\nБу менинг машинам эди. Дорис клубдан қайтаётганди. Машина кўча бошида тўхтади. Ҳа, у мени кўриб қолди, «Ўзи билан олиб кетмоқчи», ўйладим мен. Кейин эса ёпиштирган соқолим ҳали ҳам турганлиги ёдимга тушди. Қизиқ. У мени қандай таниди?\nМен каловланганча машинамга яқинлашдим. Машина ичидаги улкан гавда иккига ажралди. Дорис ёлғиз эмасди. Мен эгилиб машина ичига қарадим. Дорис ва... профессор Коннер! Улар менга ғазаб билан тикилишди. Хотинимнинг овози қулоғимни тешиб юборгудай жаранглади.\n-Нимангизни йўқотдингиз, жаноб? Йўқолинг бу ердан!\nМен индамай кетдим. Кўча бурчагидаги буталар орасига кириб уларни кузата бошладим. Улар яна бир-бирларининг пинжига суқилишди.\nМен соатга қарадим. Ўн дақиқа... ўн беш... улар бир-бирларидан ажралай демасди. Ниҳоят буталар орасидан чиқдим ва нарироқдаги телефон-автомат томон йўл олдим.\nХаскер Дорисдан қутулишим учун нима талаб қиларкин? Профессор Коннерни ҳам ўлдириш учун-чи? Катта пул сўраса керак.\nАммо у билан ҳамкорлик ҳақида келишиб олсам, балки у мен учун текинга ишлаб берар...\n"http://www.kutubxona.com/wiki/index.php?title=Jek_Ritchi._«Qotil_kerak»_(hikoya)_/_Kiril&oldid=12813" dan olindi


Бутун Ер юзига интернет тарқатувчи Starlink сайтидаги аризангизда энди манзилингизни ҳам кўрсата оласиз! - Terabayt.Uz\nТаниқли тадбиркор Илон Маск ўзининг Starlink лойиҳаси доирасида бутун Ер юзини текин интернет билан таъминлашни ният қилган. Аввалроқ мазкур хизматдан фойдаланиш истагида бўлганлар учун унинг расмий сайтида аризалар қабули бошланган эди.\nЎҚИНГ: Ер юзига бепул интернет тарқатиш учун яна 60 та йўлдош орбитага чиқарилди\nКомпания расмий сайтидаги сунъий йўлдошлар орқали тарқатилувчи интернетга уланиш учун рўйхатдан ўтиш шакли кенгайтирилди. Энди унда нафақат почта индексингиз (ZIP-код), балки аниқ манзилингизни ҳам кўрсатишингиз мумкин.\nStarlink вакилларининг сўзларига кўра, аризачиларнинг манзиллари уларга тармоқнинг муайян ҳудудларда янгиланишини яхшилаш учун асқотади.\nАгарда сиз олдин ариза берган бўлсангиз, унда кўрсатилган электрон почтангизга ўз манзил маълумотларингизни тўлдиришингиз мумкинлиги ҳақида хат келади.\nМана, бизга келган электрон мактуб скриншоти:\nЭслатиб ўтамиз , шу пайтгача кўплаб хабарларда Starlink интернети бепул бўлиши айтилаётган эди. Аммо кейинги пайтларда унинг интернети пулли, лекин паст нархларда тақдим этилишини айтишяпти. Шунга қарамай, у ҳозирги мобил ва симли интернетлардан анча арзон бўлади; асосийси – ҳамма жойда ва 5–10 марта тез ишлайди.\n#Internet #SpaceX #бепул интернет #Илон Маск #Интернет тезлиги #Элон Маск #янги технологиялар #Falcon 9 #Starlink


БМТ қозоғистонлик фаол Ержан Элшибоевнинг қамоққа олинишини ўзбошимчалик деб билади\nБирлашган Миллатлар Ташкилотининг ўзбошимчалик билан ҳибсга олиш бўйича ишчи гуруҳи Қозоғистон Жанаозен фаоли Елжан Элшибоевни ҳибсга олиш ва қамоққа ташлаб, инсон ҳуқуқлари бўйича бир қатор халқаро қонунларни бузган деган хулосага келди.\nТашкилот мамлакат маъмурларини Қизилородадаги колонияда беш йиллик қамоқ жазосини ўтаётган Елшибаевни зудлик билан озод қилишга чақирди. Бу ҳақда 2 июнь куни Американинг Freedom Now нодавлат ташкилоти бутун дунё бўйлаб виждон маҳбусларини ҳимоя қилиб, ўтган йили Елшибоев иши бўйича БМТнинг ишчи гуруҳига мурожаат юборганида эълон қилди.\nТақдим этилган фикрлар ўзбошимчалик билан ҳибсга олиш бўйича ишчи гуруҳ томонидан 3 — 12 май кунлари Женевада бўлиб ўтган 90-сессиясида қабул қилинган, аммо қарор матни ой охирида эълон қилинган.\nFreedom Now ўз баёнотида Елшибаевни қамоққа олиш ҳолатларини кўрсатиб, унинг озодликдан маҳрум этилиши ва қамоққа олиниши дастлабки уч тоифага киришини таъкидлаган, унга кўра озодликдан маҳрум қилиш ўзбошимчалик деб таснифланиши мумкин. Ишчи гуруҳ ўз қарорида Елшибаевни ҳибсга олиш ва озодликдан маҳрум қилиш бешинчи тоифага киришини кўрсатди — бу турли хил асосларда, шу жумладан иқтисодий вазият, шунингдек сиёсий ёки бошқа эътиқодлар бўйича камситиш шаклида халқаро ҳуқуқни бузганлик.\n“Ержан Елшибаевни озодликдан маҳрум қилиш ўзбошимчаликдир, чунки бу Инсон ҳуқуқлари умумжаҳон декларациясининг 2, 3, 7, 9, 10, 19 ва 21-моддалари ҳамда 2 (1), 9, 14, 19, 25 — моддаларига зиддир. Шу жумладан, фуқаролик ва сиёсий ҳуқуқлар тўғрисидаги халқаро пактнинг 26-моддаси ҳам бузлган. Эркинликдан маҳрум қилиш I, II, III ва V тоифаларга киради», — дейилади Freedom Now веб-сайтида жойлаштирилган ишчи гуруҳининг фикрлари матнида.\nИшчи гуруҳ «ишнинг барча ҳолатларини ҳисобга олган ҳолда» тегишли чоралар Елшибаевнинг зудлик билан озод этилиши ва унга халқаро қонунчиликка мувофиқ товон пули ва бошқа товон пули олиш учун қонуний кучга эга бўлган ҳуқуқини бериш деб ҳисоблайди. Гуруҳ, шунингдек, ҳукуматни Елшибаевни COVID-19 пандемияси ва «қамоқ жойларида таҳдид» инобатга олган ҳолда озод қилиш учун шошилинч чоралар кўришга, ҳибсга олинган шароитлар бўйича тўлиқ ва мустақил текширувни таъминлашга ҳамда судга тортишга чақирди. Ҳужжатда айтилишича, ҳукумат Ишчи гуруҳнинг 10 декабрдаги Елшибаевга оид хабарига жавоб бермади.\n«Биз ишчи гуруҳнинг қарорини мамнуният билан қабул қиламиз», деди Freedom Now компаниясининг юридик ходими Адам Ледмат. — Ержан Елшибаев икки йилдан ошиқ вақтдан бери унинг тинчлик фаолиятига тўсқинлик қилишга қаратилган сохта айбловлар билан ҳибсда сақланмоқда. Биз Ержанни қамоқхонада таъқиб ва ёмон муносабатда бўлганлиги, шу жумладан узоқ вақт камерада ёлғиз сақланиши ва кутилмаганда оиласининг уйидан минглаб чақирим узоқликда жойлашган колонияга кўчирилганидан жуда хавотирдамиз. Биз Қозоғистон ҳукуматини БМТ талабларини бажаришга ва Ержанни зудлик билан ва ҳеч қандай шартларсиз озод қилишга чақирамиз.»\nҲибсга олинган пайтда 31 ёшда бўлган Ержан Елшибоев 2019 йил февраль — март ойларида Жанаўзендаги норозилик намойишлари пайтида ҳокимият эътиборини тортди, аҳоли эса уларни иш билан таъминлаш тўғрисида расмийларга мурожаат қилди. У бошқа фуқаролар билан бирга ҳокимият биноси олдида йиғилиб, ўша пайтда мамлакат президенти бўлган Нурсултон Назарбоевга видеомурожаат қилиб, уни коррупцияда ва давлат бюджетини самарасиз бошқаришда айблади.\nМилиция Елшибоевга қарши турли хил айбловлар билан бир неча бор жиноий иш қўзғатишга уриниб кўрди, натижада улар тасдиқланмади. 2019 йил 24 мартда Елшибоев «икки йил олдин содир бўлган воқеа тўғрисида суҳбат учун» норозилик намойишлари билан боғлиқ бўлмаган иш уҳун полиция бўлимига олиб кетилган. Бироқ, ҳуқуқни ҳимоя қилиш ташкилоти таъкидлаганидек, сўроқ асосан унинг фуқаролик фаоли сифатида фаолиятига тегишли эди. Ташкилотнинг иддаосига кўра, полиция Елшибоевни “Азаттйкка интервью беришдан бош тортишга ва уни ушбу норозиликларни муҳожиратдаги мухолифат етакчиси Мухтор Аблязов молиялаштиргани тўғрисида гувоҳлик беришга мажбур қилинг», деб мажбурламоқчи бўлди. Елшибоев ҳибсга олинган ва икки кундан сўнг суд офицерларнинг талабларини бажаришни рад этганлиги сабабли ҳибсга олишга рухсат берган.\n2019 йил 17 октябрда Жанаўзен шаҳар суди Елшибоевни беш йилга озодликдан маҳрум қилди. Суд уни Жиноят кодексининг 106-моддаси 2-қисмининг 7-бандида («Безорилик мақсадлари билан қасддан баданга оғир шикаст етказиш») назарда тутилган жиноятни содир этганликда айбдор деб топди. Елшибоев унга қўйилган айбловни рад этди ва у ўзининг фуқаролик фаоллиги учун таъқиб қилинаётганини айтди. Фаолнинг қариндошлари ва тарафдорлари бу иш сиёсий асосга эга деб айтишади. 2019 йил август ойида ҳуқуқ ҳимоячилари Ержан Елшибоевни «сиёсий маҳбуслар» рўйхатига қўшдилар.


ЁШЛAР AГЕНТЛИГИ — ЁШЛAР ТAЯНЧИГA AЙЛAНAДИ - Bukhara News\nЁШЛAР AГЕНТЛИГИ —…\nЁШЛAР AГЕНТЛИГИ — ЁШЛAР ТAЯНЧИГA AЙЛAНAДИ\nЎтган йил 27-декабрда Президентимиз Шавкат Мирзиёев Муҳаммад ал-Хоразмий номидаги мактабда ёшлар билан учрашув ўтказган эди. Учрашувда ёшлар сиёсати бўйича қатор ташаббуслар илгари сурилиб, Ёшлар иттифоқи негизида Ёшлар ишлари агентлиги ташкил этиш ташаббуси ўртага ташланди.\n“Янги Ўзбекистонни, албатта, ёшлар билан бирга қурамиз. 2020-йил ёшларга оид давлат сиёсатида туб бурилиш йили бўлади”, деб таъкидлаган эди Президентимиз.\nДарҳақиқат, шундай бўлди ҳам. Давлатимиз раҳбарининг кўп сонли ёшларнинг таклифлари юзасидан мутасаддиларга берган топшириқлари асосида ишлар олиб борилди. Бугун ёшлар ташкилоти янгиланиш, туб бурилиш остонасида: ёшлар ишлари агентлиги ташкил этилди. Бунда, албатта, мамлакатимиз ёшларининг эртанги куни кечаги ва бугунгидан-да, истиқболли бўлиши мақсади кўзланган.\nЎзбекистон Республикаси Президентининг “Ўзбекистон Республикасида ёшларга оид давлат сиёсатини тубдан ислоҳ қилиш ва янги босқичга олиб чиқиш чора-тадбирлари тўғрисида”ги фармонига кўра, ёшлар ишлари агентлигига жуда катта ваколатлар берилганки, у шу жиҳати билан амалдаги ёшлар ташкилотидан фарқ қилади.\nФармонда агентликнинг асосий фаолият йўналишлари ва вазифалари белгиланган. Жумладан, 3-бандида ёшлар сиёсати соҳасидаги қонун ҳужжатларига риоя этилиши устидан давлат назорати амалга ошириш белгиланган бўлиб, бу вазифа агентлик зиммасига юклатилган. Шунингдек, агентлик ёшлар сиёсатини амалга ошириш жараёнида нодавлат-нотижорат ташкилотлари ва фуқаролик жамиятининг бошқа институтлари билан биргаликда ишлайди. Ижро органига айланаётган ёшлар ишлари агентлиги ҳукумат томонидан келадиган топшириқларни бажаради ва у Вазирлар Маҳкамаси назоратида бўлади.\n“Ўзбекистон Республикасида Ёшларга оид давлат сиёсатини янада ривожлантиришга доир қўшимча чора-тадбирлар дастури”дан ёшлар фаолияти билан боғлиқ барча соҳаларда учраётган долзарб муаммо ва камчиликлар ечими ўрин олган. 16 банддан иборат Дастурда ёшлар бандлиги, уларнинг инновацион, амалий ва истиқболли стартап лойиҳаларига грант маблағлари ажратиш, ёшлар, асосан, узоқ ҳудуддаги қишлоқ ёшларини қўллаб-қувватлаш, дам олиш ва уларни рағбатлантириш масалаларига ҳам алоҳида эътибор қаратилган.\nЯна бир жиҳати, агентликнинг ҳудудий бошқармалари раҳбарлари ҳар чоракда халқ депутатлари кенгашлари йиғилишларида ёшлар фаолияти билан боғлиқ соҳаларда учраётган долзарб муаммо-камчиликлар ва уларнинг ечимлари бўйича ахборот беради. Бу барча фаоллар унга ёрдамлашади, дегани.\nБуларнинг барчаси ёшлар ишлари агентлиги – ёшлар ҳуқуқлари ва манфаатларини, эртанги кунининг фаровонлигини кафолатлайдиган муҳим ва ишончли ижро органига айланишини англатади.\nЁшлар иттифоқининг Бухоро вилояти кенгаши раиси


Толиблар ИИВ раҳбари «Интерконтиненталь» меҳмонхонасига ҳужум уюштиришда ҳалок бўлган террорчилар оиласи билан учрашди\n19.10.21 16:26\tmsk\nСирожиддин Ҳаққони ҳалок бўлган террорчилар оила аъзолари билан учрашувда. Twitter тармоғи фотосуратиr\n«Толибон»* радикал ҳаракати ҳукуматининг Ички ишлар вазири Сирожиддин Ҳаққони 2018 йил Қобулдаги «Интерконтиненталь» меҳмонхонасига уюштирилган ҳужумда ҳалок бўлган террорчилар оила аъзолари билан учрашди. Ижтимоий тармоқларда мазкур учрашувга оид суратлар чоп этилган. Унда халқаро қидирувда бўлган Ҳаққонининг юзи бўяб қўрсатилган.\nИИВ раҳбари Афғонистонда ислом тизими «жафокаш»лар сабаб барпо этилганини айтади. Маълумки, у меҳмонхонага ҳужум уюштирган жангариларни назарда тутганди. У қўрбон бўлганларни «ватан қаҳрамонлари» деб атайди.\nТолибларнинг «Интерконтиненталь» меҳмонхонасига ҳужуми 2018 йил 20 январда содир этилган. Жангарилар маҳаллий вақт билан соат 21:30 да меҳмонхонага кириб келадилар. Бу пайт бинода иккита тўй ва инновация технологияларига аталган конференция ўтказилаётган бўлган. Анжуманда мамлакатнинг 34 та вилоятидан ва бошқа давлатлардан одамлар иштирок этган.\nТашқарига чиқишга улгурган меҳмонхона менежери Аҳмад Харис Нааб жангарилар бинога ошхона орқали кириб келганларини айтган. Ўқ возларини эшитган одамлар ҳар томонга қочиб, яширинишга уринганлар. Полиция ходимлари меҳмонхонадаги аксарият одамларни хавфсиз жойга кўчиришга муваффақ бўладилар. Бинода бир неча портлашлар юз беради, унинг бир қисми қулаб тушади.\nСодир этилган теракт оқибатида 40 та одам, жумладан етти нафар Украина фуқароси ва битта қозоғистонлик ҳалок бўлган. Бинога ҳужум уюштирган олтита террорчи ўтказилган махсус операция пайти йўқ қилинган.


Биометрия 2017: технология дунё хавфсизлигини таъминлай оладими? Uzcard\nБиометрия 2017: технология дунё хавфсизлигини таъминлай оладими?\nStatista компанияси тадқиқотларига кўра, ўтган йили АҚШда мобил тўловлар ҳажми 450 млрд. доллардан кўпроқни ташкил этди.\nУшбу кўрсаткич 2019 йилда 1 трлн. долларга қадар ўсиши кутилмоқда. Бироқ истеъмолчиларнинг талаби кучайиши асносида фирибгарлар томонидан ҳам қизиқиш тобора ортмоқда. Шу сабабли компаниялар мижозлар, тўловлар ва маълумотларни ҳимоя қилишнинг янги усулларига мурожаат қилмоқда.\nМисол учун, мобил қурилмалар хавфсизлиги борасида сўз юритилганда, хавфсизликни таъминлаш бўйича EyeVerify ва Comarch компаниялари кўпроқ биометрияга эътиборни қаратмоқда. Шунингдек, Samsung Electronics Co., Ltd. ҳам аввалроқ Precise Biometrics – бармоқ изларини аниқловчи дастурий таъминот тизими провайдери билан ҳамкорлик йўлга қўйилиши ҳақида баёнот берган.\nЎтган ойда First Bank ўзининг iOS-иловаси хавфсизлигини таъминлаш мақсадида “Entersekt”га мурожаат қилишни мўлжаллаётгани ҳақида маълум қилди. Шу тариқа, Entersekt FirstBank мижозларини логин ва пароль ўрнига биометрик индикатор – бармоқ изи сканери ёрдамида мобил банкингдаги ўз аккаунтларига рўйхатдан ўтиш имкониятини билан таъминлайди.


25 март куни кутилаётган об-ҳаво маълумоти\n24.03.2018 17:41 0 5046\nЎзбекистон гидрометеорология хизмати марказининг хабар қилишича, 25 март куни Тошкент шаҳрида ҳаво ўзгариб туради, ёғингарчилик кутилмайди. Ҳаво ҳарорати кечаси +13 ... +15 даража, кундузи +29 ... +31 даража иссиқ бўлади. Сониясига 5-10 метр тезликда шамол эсади.\nҚорақалпоғистон Республикаси ва Хоразм вилоятида ҳаво ўзгариб туради, ёғингарчилик кутилмайди. Ҳаво ҳарорати кечаси +15 ... +20 даража, кундузи +25 ... +30 даража иссиқ бўлади. Сониясига 5-10 метр тезликда шамол эсади, 12-7 метргача кучайиши мумкин.\nБухоро ва Навоий вилоятларида ҳаво ўзгариб туради, ёғингарчилик кутилмайди. Ҳаво ҳарорати кечаси +15 ... +20 даража, кундузи +28 ... +33 даража иссиқ бўлади. Сониясига 5-10 метр тезликда шамол эсади, 12-7 метргача кучайиши мумкин.\nСамарқанд, Жиззах ва Сирдарё вилоятларида ҳаво ўзгариб туради, чақмоқ чақиб, ёғингарчилик кутилмайди. Ҳаво ҳарорати кечаси +13 ... +18 даража, кундузи +28 ... +33 даража иссиқ бўлади. Сониясига 5-10 метр тезликда шамол эсади.\nҚашқадарё ва Сурхондарё вилоятларида ҳаво ўзгариб туради, ёғингарчилик кутилмайди. Ҳаво ҳарорати кечаси +13 ... +18 даража, кундузи +28 ... +33, Термизда кечаси 15-20 даража иссиқ бўлади. Сониясига 5-10 метр тезликда шамол эсади.\nФарғона водийси вилоятларида ҳам ҳаво ўзгариб туради, чақмоқ чақиб, ёмғир ёғиши мумкин. Ҳаво ҳарорати кечаси +8 ... +13 даража, кундузи +20 ... +25 даража иссиқ бўлиши кутиляпти. Сониясига 5-10 метр тезликда шамол эсади.\nШунингдек, тоғли ҳудудлар — Чимён, Қамчиқ ва Нурафшонда ҳаво ўзгариб туради, чақмоқ чақиб, ёғингарчилик кутилмайди. Ҳаво ҳарорати кечаси +6 ... +11, кундузи +18 ... +23 даража илиқ бўлади. Нурафшонда эса кечаси +13 ... +18, кундузи +25 ... +30 даража исиши мумкин. Сониясига 5-10 метр тезликда шамол эсади.\nҲодиса 24/01, 16:37\n25 январь куни Ўзбекистонда кузатиладиган об-ҳаво маълумоти билан танишинг\nҲодиса 16/03, 17:37\n17 март куни Ўзбекистонда ҳаво ҳарорати 25 даражагача кўтарилади\nҲодиса 08/03, 17:36\nОб-ҳаво маълумоти: ҳаво ҳарорати 25 даражагача кўтарилади


ОАВ: Ямайка ҳукумати мамлакатни республика деб эълон қилмоқчи — Sof.uz\nОАВ: Ямайка ҳукумати мамлакатни республика деб эълон қилмоқчи\n25.03 09:06 134 Жаҳон\nЯмайка раҳбарияти Буюк Британия қироличаси Елизавета II ни Кариб денгизи давлати раҳбари мақомидан маҳрум қилиб, қонунчиликка ўзгартириш киритмоқчи. Бу ҳақда пайшанба куни The Gleaner нашри хабар берди.\nУнинг сўзларига кўра, бош вазир Эндрю Холнесс бу ниятини Ямайкага расмий ташриф билан келган қироличанинг набираси Кембриж гертсоги Уилям билан учрашувда маълум қилган. «Биз олға интиляпмиз ва мустақил, ривожланган ва фаровон давлат сифатидаги асл амбицияларимизни имкон қадар тезроқ рўёбга чиқариш ниятидамиз», — деди бош вазир.\nҚироллик оиласи аъзосининг ташрифи мустамлакачиликка қарши норозиликларни келтириб чиқарди, унинг иштирокчилари Буюк Британиядан қуллик учун товон тўлашни ва Ямайкани республикага айлантиришни тезлаштиришни талаб қилишди.\nДавлат бошлиғи Буюк Британия қироличаси Елизавета II бўлиб, у мамлакат бош вазирининг тавсиясига кўра тайинланадиган генерал-губернатор томонидан тақдим этилади.


"Ҳамма вақт бирга ишлаётганларни ростгўй бўлишга чақираман" ёхуд Микаэль Секейра "Локомотив" ўйинини қандай кучайтираётганини биласизми?\n5 сентябрь, 2021, 23:22\n“Локомотив” клубининг португалиялик бош мураббийи Микаэль Секейра ва унинг иш услуби тўғрисида барчамизда озми-кўпми тасаввур пайдо бўлди.\nУ ўз жамоасида янги ўйин услубини қуряпти. Кўпчиликда “Локомотив”нинг ўйини яхши таассурот қолдиряпти. Sports.uz мухбири португалиялик мутахассис билан қатор мавзуларда суҳбатлашди.\n- Ўзбекистонда ўзингиз учун ниманидир кашф қилдингизми?\n- Ҳа, албатта. Менинг юртим – Португалияда Ўзбекистон ҳақида кўпчилик ҳеч нима билмасди. Лекин мен бу ерга келганимдан сўнг, юртингизнинг биринчи навбатда тезлик билан ривожланиш маданияти, тарихий обидалари ва ўзига хос мўъжизаларини кўрар эканман, бу жуда катта нарса. Бу ернинг мусиқалари ва тарихий обидалари дунёга танилиб боряпти. Мустақилликдан кейин Ўзбекистон яхши ривожланиб боряпти. Кўпчиликка маслаҳат бераман, ишонч билан: бу шундай мамлакатки, одамларининг дунёқарашлари ўзгача, бу ерга келганлар учун ёқимли эсдаликлар бўлади. Шунинг учун ҳаммага Ўзбекистонга келишни маслаҳат бераман. Яна нима дейишим мумкин? Бу ердаги инсонлар, мамлакат ажойиб. Мустақиллик байрами билан табриклайман. Бу ерда келажакда янада ўсиш учун катта имкониятлар бор. Ўзбек одамларнинг хусни ва кўриниши ҳам ўзига яраша жозиба беради. Муҳит фантастика. Мана шундай муҳитга тушганимдан хурсандман.\n- “Локомотив”нинг ўйинида сизнинг имзонгиз кўриниб турибди. Лекин ҳали чемпионликка бироз эрта кўриняпти. Жамоани қанча муддатда чемпионликка етаклай оласиз?\n- Ҳар бир мураббийни ўйин бўйича идеаси бўлади. Шуни ўйинчиларга етказиб беришни билиш жуда муҳим. Бунинг тайёргарлиги ва услубга мослашишга вақт керак. Энг кераклиги шуки, майдонга тушадиган футболчилар мураббийга нисбатан ишонч ҳосил қилиш керак. Мана шу ишончга эга бўлган жамоа ҳар доим натижа кўрсатиш иштиёқида бўлади. “Локомотив”да ҳам ўйинчилар шу нарсани вақт ўтган сари тушуниб етишди. Энди кўтарилишга эришишяпти.\n- Сиз доим матбуот анжуманларида футболчиларингизни ҳимоя қиласиз, ютқазган пайтларда ҳам қўллаб-қувватлайсиз. Айтинг-чи, жамоангизда тартиб-интизомни бузган ўйинчилар ҳам бўлдими ва уларни қандай жазоладингиз?\n- Ҳар доим мен ўз гуруҳимда бирга ишлайдиганларни ҳимоя қилиб келаман. Уларни ҳеч қачон ташлаб қўймайман. Менга лидер сифатида масъулият берилган бўлса, доим қўл остимдагиларни ҳимоя қилиб, улар билан олдинга интилишга ҳаракат қиламан. Ҳамма вақт бирга ишлаётганларни ростгўй бўлишга чақираман, майдонда ҳам, ҳаётда ҳам.\n- Оилангиз ҳақида ҳам гапирсангиз. Сиздан ташқари футбол билан шуғулланадиганлар ҳам борми?\n- Менинг оилам ҳеч қачон футболдан ўзини олиб қочмаган. Мени 7 ёшимда футболга беришган ва шундан бери ушбу спорт тури билан шуғулланиб келяпман ва мана мураббийликкача етиб келдим. Бу бутун умрим футбол билан ўтаётганини англатади.\n- Агар “Локомотив” Португалия чемпионатида қатнашса аутсайдер бўлиб қолмайдими?\n- Португалияда тактик ўйинлар жуда ўзгариб кетган. “Локомотив”га шу нарсани олиб келдим. Жамоага тактик футболни ўргатяпман. Шу сабабли чемпионатга ва ўйинчиларга янгича тактик услуб бўйича қўл келади ва бу уларнинг кўтарилишига ёрдам беради.\n- Энг яқин дўстингиз ким?\n- Бу ерда дўстим бор. “Локомотив”даги барча инсон билан яхши муносабатдаман. Ҳаммани яхши кўраман. Бу ерга келишимга сабабчи бўлган Дани Чабрера деган дўстим бор. У билан Саудия Арабистонида ҳам бирга ишлаганман.\n- Тошкентда сиз борадиган энг севимли жой?\n- Кўп жойларга боришни унчалик ёқтирмайман. Бу ерда ўзим яшайдиган уйим бор. Асосан ишим билан бандман. Ҳар куни ҳар бир машғулотга тайёргарлик кўраман. Қайси усулда ва қандай позиция бўйича ўйнашни ўйлаб чиқаман. Уйда шу нарса устида бош қотираман. Кун сайин ўйинимизни яхшилаш, жамоамизни кўтарилиши ва футболчиларга ёрдам бериш бўйича ўйлайман.\n- Ўзбек тилида қайси сўзларни ўргандингиз? Футболчиларга ўзингиз истаган барча гапларни таржимон етказа олаётганига ишончингиз комилми?\n- Айрим сўзларни ўрганишга ҳаракат қилдим. Лекин осон бўлмади. Шу боис ўзимга сифатли таржимон қидиришга ҳаракат қилдим ва яхши ҳамки топдим. Таржимоним орқали ўйинчиларга мотивия беряпман. У ҳар бир сўзимни йигитларга тўла-тўкис етказиб беряпти. Менда мана шундай таржимон борлигидан ўзимни хотиржам ҳис қиламан.\n- Одатда ўйиндан бир кун олдинги вақтни қандай ўтказасиз? Масалан, кўпчиликни қандайдир одатлари бўлади?\n- Ҳар доим олдиндан тайёргарлик кўриб юраман, жуда чуқур тайёрланаман. Йиғилиш ўтказганимда бир ҳафтали иш режамизни айтаман. Ўйинга ҳамма вақт тайёр туришимиз лозим. Шу нарса устида ўйлайман ва режалар тузиб чиқаман.\n- Клуб билан тузган шартномангиз 2022 йил охиригача. Аммо эшитишимча, бу йилги натижаларга қараб жамоадаги тақдирингиз аниқ бўлар экан, шу ростми?\n- Ўйинимизни янада кучайтиришга ва йил охиригача юқори поғоналарда бўлишга астойдил ҳаракат қиляпмиз. Охирги учрашувларда ўйинчиларим ўзларини яхши кўрсатяпти. Ўйинимиз очилиб, ўсиш учун катта имконият борлиги сабабли ҳам бу мавсумни юқори ўринларда тугата оламиз. Бу жамоада менда ҳамма нарса бор. Ихтиёримда мана шундай катта жамоа борлигидан хурсандман. Ўйлайманки, ўзини кўрсата оладиган характер ва куч-қудратга эгалар. Бу борада имконият бўлади. Клубдаги ҳамма ўзидаги борини “Локомотив”га беради.\n- Ўзбекистонда сиз учун энг кучли мураббий ким?\n- Бу чемпионатда иштирок этишнинг ўзи бўлмайди. Суперлига оғир чемпионат. Чунки шундай клублар борки, улар анча йиллардан бери битта мураббий билан ишлашади. Лекин ўйлаганларимни амалга татбиқ этиб, қисқа муддатларда натижаларга эриш осон эмас.\nСизга ҳам катта раҳмат, шунчалик эътибор қаратганингиз учун. Омад тилаб қоламан.


ЕИ саммитида давлатлар раҳбарлари бир-бирлари билан жанжаллашиб кетди\nЭммануэль Макрон столга муштлаган ва Франция музокараларни тарк этишини айтиб таҳдид қилган.\nБрюсселдаги ЕИ саммитида Европадаги давлатлар раҳбарлари бир-бирлари билан даҳанаки жанг қилишгача борди, деб ёзади Британия ОАВ.\nТўрт кундан бери давом этаётган саммитда Венгрия бош вазири Виктор Орбан Нидерландия бош вазири Марк Рюттени шахсий адоватда ва молиявий ёрдамни сиёсий масалаларга аралаштиришда айблади.\n"Голландиялик айбдор. У бизни нега ёмон кўришини билмайман", - деди Орбан. Ўз навбатида Болгария етакчиси Бойко Борисов ҳам уни қўллаб-қувватлади ва Рютте ўзини "Европа полициячисидек" тутаётганини айтди.\nИталия бош вазири Жузеппе Конте ҳам Рюттени танқид қилди. Унинг сўзларига кўра, Рютте ўз мамлакатида қаҳрамонлардек кўринишни хоҳлаяпти, ЕИдаги ҳамкорлар муаммоларининг эса унга қизиғи йўқ.\nНидерландия, Швеция, Дания, Австрия ва Финляндия субсидиялар учун 375 млрд евродан ортиқ маблағ ажратилишига қарши. Коронавирус оқибатларидан кўпроқ жабр кўрган Испания ва Италия субсидиялар 400 млрд евродан кам бўлмаслигини талаб қилмоқда.\nBBC News ёзишича, душанба куни Эммануэль Макрон столга муштлаган ва Франция музокараларни тарк этишини айтиб таҳдид қилган. У аввалроқ телефон қўнғироғига жавоб бериш учун музокараларни тарк этган Австрия канцлери Себастьян Курцни танқид қилган.\n"Кўряпсизларми? Унга барибир. У бошқаларга қулоқ солмайди. У матбуотга ёқса бўлди", - деган Макрон.\nДастлаб Макрон ва Германия канцлери Ангела Меркель субсидиялар учун 500 млрд евро ажратилишини таклиф қилганди.\nЕвроиттифоқда ўтган саккиз ойда автомобиллар савдоси 32 фоизга камайди


Telegram’да жиддий хатолик аниқланди! Уни топган дастурчи эса мукофотланди (+видео) - Terabayt.Uz\nЎзбекистонда кенг оммалашган Telegram мессенжерининг барча платформаларга мўлжалланган иловалари куни кеча янгиланган эди. Ишлаб чиқувчилари унинг махфийлиги кучли эканини айтиб мақтанишни яхши кўришади.\nБироқ мессенжернинг Android-версияси ҳимоясидаги битта нуқсон маълум бўлди – унда чатдан барча учун ўчириб юборилган медиафайл ҳам сақланиб қолар экан. Яъни, масалан, сиз Telegram’да кимгадир расм, видео ёки овозли хабар юбордингиз, кейин уни ўзингиз ва суҳбатдошингиз учун ўчириб ташладингиз. Бунда ўша файл чатдан йўқолади, лекин суҳбатдошингизнинг Android-смартфонидаги Telegram юкламалари жилдида барибир сақланиб қолади.\nМана, буни қуйидаги видеода кўришимиз мумкин:\nМазкур хатолик ҳақида Telegram маъмуриятига дастурчи Жирай Мишра хабар қилгач, ишлаб чиқувчилар уни навбатдаги янгиланиш билан бартараф этишди. Илова нуқсонини топган Мишра эса, мессенжер хавфсизлигини такомиллаштиришга қўшган ҳиссаси учун 2500 евро миқдорида мукофотланди.\n#Telegram #ахборот хавфсизлиги #иловалар #мессенжер #хатолик


Галимов ҳатосиз чавандозлик эвазига Бишкек чемпионига айланди | ҚИРҒИЗИСТОН ЯНГИЛИКЛАРИ\nГалимов ҳатосиз чавандозлик эвазига Бишкек чемпионига айланди\nОт спорти устаси Ринат Галимов, бирорта ҳам тўсиқга урилмади ва Бишкекнинг отбозлик чемпионати финал босқичида бирорта ҳам жарима олмади. Ҳаммаси бўлиб мусобоқада уч спортчи иштирок этди.\nКатта ёш тоифасидаги мусобақа чемпиони Ринат Галимов, масофани Арман номли от устида жарима очколарисиз босиб ўтди, бироқ у мусобақани «мураккаб», деб баҳолади.\nАмул номли тулпор эгаси, чавандоз, от спорти устаси Дмитрий Горбаченко ва Стамберлайн номли отни минган Мирза Токтобековни ортда қолдирди – Горбачевга тўсиқни бузганлиги учун тўрт жарима очкосини берилди, Токтобоев эса тўсиқлар эркин ўта олмаганлиги ва отнинг қулоқсизлиги туфайли – саккиз жарима очкосига лойиқ деб топилди.\nЁшлар орасида эса Роман Евдокимов, Хилтон номли тулпор билан чемпионга айланди.\nБўлиб ўтган чемпионатда тўсиқлар баландлиги 130 сантиметр ташкил этиб ҳалқаро стандартга жавоб берар эди.\nМусобоқа ёпиқ манежда бўлиб ўтди – уч спортчи ҳам бир мартадан айланиб чиқди.\nИккинчи ўринни эгаллаш «ачинарли»\n«Клооп» берган интервьюсида Бишкек чемпиони Галимов, ўз ғолиблиги учун «тақдир, омад, қатъийлик ва машғулот»ларга ташаккур изҳор этади. Галимовга Арманни Қирғизистоннинг от спорти Федарацияси тақдим этган.\n«Бу ерда Қирғизистон Республикасининг энг зўр отлари намойиш этилган», - дейди спортчи.\nГорбаченко эса иккинчи ўринни эгаллаганлигидан «афсузда», унинг сўзларига кўра, ахир у машқ қилган эдику. Шунга қарамасдан, спортчи ўзини эгаллаган ўринга «лойиқ», бўлиб ўтган мусобақани эса «яхши» деб ҳисоблайди.\nМусобақанинг бронза совриндори Мирза Токтобеков, «омадсиз кулиб боқиди» демоқда, нафақат ўз айби, балки отнинг айби туфайли ҳам. Унинг тулпори Станберлай мусобақадан бир кун олдин ҳам «қулоқсизлик қилганлигини» қайд этди.\nМусобақа чоғида Стамберлай тўсиқларни сакраб ўтишдан бош тортди, инжиқлик қилиб икки оёғида тик туриб олди. Машғулот жараёнини кузатиб бораётган ишқибозлар бунининг сабабини чарчашда деб топдилар.\nСтамберлайн чавандозининг фикрига кўра, унинг оти тўсиқлардан чўчир экан ва эндиликда у отга уларни ҳидлаб олишга имконият бермоқчи.\n«Ўшанда у [Стамберлайн] бу ҳавфсиз эканлигини тушунади», - деди Токтобеков.\nОтдан йиқилиб тушган, тўсиқларни бузиб юборган ва тулпорининг қулоқсизлиги учун ихтисосни йўқотган спортчилар, «махсус жарима» тўлашлари керак бўлади. Таби хира чавандозларнинг тушунтиришича, бу дегани мактабга торт келтириб уни мураббий билан баҳам кўриш деганидир.\nСовриндорлар Бишкекни мамлакат чемпионатида тақдим этади\nҚирғизистоннинг от спорти Федерациясининг олий котиби ва бўлиб ўтган мусобақалар ҳаками Элвира Жогина «Клооп»га, март ойида республика чемпионати бўлиб ўтиши, апрел ойидан эса жаҳон кубоги босқичлари бошланиши ҳақида айтиб берди.\nУнинг сўзларига кўра, Қирғизистон чемпионатида пойтахтни, Бишкек чемпионати ғолиби Галимов, Горбаченко ва Токтобековлар тақдим этади. Шунингдек Федерация яна бир спортчини республика чемпионатига ёшлар терма жамоаси аъзолари орасидан бир кишини «сафарбар этади».\n«Мусобақалар кўчада, тупроқ устида ўтказилади. Манежда катта отлар учун бурилиш анча қийн ва нокулай. Ерда эса умуман бошқа гап, умуман бошқа техника ва буткул ўзгача мусобақа» - изоҳлайди Жогина.\nУнинг сўзларига кўра, Ринат Галимов Венесуэладаги «Челлендж» чамандозлик бўйича сиртқи чемпионати финалига отланади. «Челлендж-кап» - бу жаҳон кубогининг босқичидир, фақатгина унда энг кучли спортчилар иштирок этишади.\nЧавандоздик дастури бўйича мусобоқа 24 дан 26 февралгача Бишкекнинг спорт мактабида бўлиб ўтган. Мусобақанинг сўнгги куни Бишкек чемпиони унвони ўйналди. Олдинги кунлар эса ўсмирин ва ёшларнинг танлов чиқишларига бағишланган.\nЧавандозлик бўйича жаҳон кубони (Жаҳон чемпионати) бир неча босқичларга бўлинади, ва уларнинг ҳар бири турли трассаларда ўтказилади.\nБир босқич ўртача бир ҳафта давом этади. Мавсум якунида чемпион биллур кубок ва пул мукофоти билан тақдирланади.\nМуҳаррир: Илъя Каримжанов\nАввалги мақолаЗима не будет-5: «Декабрда қиш бўлмади-ку!» [видео]\nНавбатдаги мақолаАтамбаев Кантдаги авибаза «қарзини ундириш» мақсадида Россияга ташриф буюрди


АҚШ расмийлари: Қошиқчини ўлдиришга шаҳзода буйруқ берган « Ўзбекистон Халқ Ҳаракати\n17 November 2018 - 20:12\nАҚШ Марказий Разведка агентлигининг хулоса қилишича, журналист Жамол Қошиқчини Туркияда ўлдиришни Саудия Арабистонининг валиаҳд шаҳзодаси Муҳаммад бин Салмон буюрган.\nСаудия прокурори бир кун аввал шаҳзоданинг бу жиноятга ҳеч қандай алоқаси йўқлигини эълон қилган эди.\nАҚШ расмийларининг айтишича, Саудиянинг 15 разведка ходими ҳукуматга қарашли самолётда Истанбулга учиб келган ва консулликда Қошиқчини ўлдирган.\n“Вашингтон Пост” газетасига мақолалар ёзиб келган Қошиқчи Саудия шаҳзодаси Муҳаммад бин Салмоннинг танқидчиси эди. У 2-октабр куни Туркиянинг Истанбул шаҳридаги Саудия консуллигига уйланиши учун керак бўлган ҳужжатни олишга кириб кетиб, қайтиб чиқмаган. Туркия ҳукумати унинг ичкарида ўлдирилганини ва жасади нимталанганини айтади.\nСаудия элчиси ўзи ҳақидаги даъволарни рад этди\n“Вашингтон Пост”да ёзилишича, Марказий Разведка Агентлиги бир неча манбалардан олинган маълумотлар асосида шундай хулосага келган. Манбалардан бири Саудия Арабистонининг АҚШдаги элчиси Холид бин Салмоннинг журналист билан телефон орқали ўтказган суҳбати экани айтилмоқда. Холид шаҳзода Муҳаммад бин Салмоннинг укаси ҳисобланади.\nТелефон қўнғироғида Холиқ Қошиқчига Туркиядаги консулликка борса, унга ҳеч нарса бўлмаслигини айтган, деб ёзади нашр.\nХолид Қошиқчи билан бундай суҳбат бўлганини инкор этди.\n“Жаноб Қошиқчи билан охирги марта мактуб орқали 2017-йил 26-октабрда алоқа қилганман ва унинг бирор сабаб билан Туркияга боришини ҳеч қачон таклиф қилмаганман. АҚШ ҳукуматидан бу даъвога алоқадор маълумотларни ошкор қилишини сўрайман”, – деди у “Тwиттер” орқали.\nСаудия расмийларининг айтишича, Қошиқчининг ўлими тасодифий ҳолат бўлиб, бунга шаҳзода Муҳаммад ёки қиролнинг алоқаси йўқ.\nТуркия эса бу қотилликнинг олдиндан режаланганини айтмоқда.\nТрамп маъмурияти шу ҳафта қотилликка алоқадор деб ҳисобланган 17 Саудия расмийсига қарши санксия эълон қилди. Айрим қонунчилар бу кам эканини, Саудия ҳукуматига қарши ҳам чоралар кўриш зарурлигини таъкидламоқда.\nПрезидент Доналд Трамп Қошиқчининг ўлими бўйича сўнгги хулоса ҳақида батафсил маълумот олгандан сўнг бир қарорга келишини маълум қилди.\n“Разведка идораси ва бошқалар билан гаплашамиз. Буни самолётда эканимда амалга ошираман. Давлат котиби Майк Помпео билан ҳам гаплашаман”, – деди Трамп Калифорнияга учиб кетиши олдидан.\nТрамп аввалроқ Саудия Арабистони билан қурол савдосига оид битим бекор қилинмаслигини, 100 миллиард доллардан ортиқ бу келишув АҚШ учун муҳимлигини таъкидлаган эди.


Пекиндан яна 251 нафар ўзбекистонлик эвакуация қилинди\n14 апрел 2021, Тошкент вақти: 04:18\nКоронавируснинг тарқалиши туфайли ўзбекистонликларни Хитойдан кўчириш жараёни якунланди. Бу ҳақда Uzbekistan Airways авиаширкати ўз Телеграм канали орқали маълумот тарқатди.\nМаълумотларга кўра, Пекиндан йўловчилар билан учинчи рейс Тошкентга 6 февраль куни маҳаллий вақт билан 4:40 да етиб келган.\nУчоқ бортида 251 йўловчи, экипаж аъзолари ва замонавий ҳимоя воситалари бўлган тиббиёт вакиллари бўлган.\nХитойдан қайтганлар коронавирус тарқалишининг олдини олиш мақсадида Тошкент шаҳри ва Тошкент вилояти ҳудудида махсус тайёрланган тиббиёт муассасаларида 14 кун давомида карантин ҳолатида сақланиши айтилмоқда.\nСўнгги маълумотларга кўра, Хитойнинг Ухан шаҳрида қайд этилган вирусдан ўлганлар сони 563 кишига етган, вирусни юқтириб олганлар сони эса 28 минг нафардан ошиб кетган.


Туманда 2018 йилда янги иш ўринларини яратиш ва аҳоли бандлигини таъминлаш дастури тўғрисида\n1091 Хокимият Элликкалинского района 01/11/2018 16/11/2018 0\nХАЛҚ ДЕПУТАТЛАРИ ЭЛЛИКҚАЛЪА ТУМАНИ\nЎзбекистон Республикаси “Аҳолини иш билан таъминлаш тўғрисида”ги Қонуни (“Ўзбекистон Республикаси Олий Мажлисининг Ахборотномаси”, 1998 йил, 5-6-сон, 97-м.)нинг 17-моддасига, Ўзбекистон Республикаси “Маҳаллий давлат хокимияти тўғрисида”ги Қонуни (“Ўзбекистон Республикаси Олий Кенгаши Ахборотномаси”, 1993 йил, 9-сон, 320-м)нинг 24-моддасига асос, туманда\n2018 йилда янги иш ўринларини яратиш ва аҳоли бандлигини таъминлаш дастурини кўриб чиқиб, халқ депутатлари Элликқалъа туман Кенгаши\n1. Элликқалъа тумани Бандликка кўмаклашиш маркази томонидан аҳоли бандлигини таъминлаш дастурининг бажарилиши ҳамда аҳолини ижтимоий жиҳатдан қўллаб қуватлаш бўйича бир қатор ишлар олиб борилганлиги ва туман Бандликка кўмаклашиш маркази директори Ў.Шариповнинг “Элликқалъа туманида 2017 йилда бандлик дастурининг бажарилиши ҳамда 2018 йилда янги иш ўринларини яратиш ва аҳолининг бандлигини таъминлаш дастури тўғрисида”ги ахбороти маълумот учун қабул қилинсин.\n2. Туман Бандликка кўмаклашиш маркази директори (Ў.Шарипов)га:\nКичик бизнесни ривожлантириш ҳудудий дастурларни амалга\nошириш, яратилган қулай ишбилармонлик муҳитининг самарали таъсири, кичик корхоналар ва тадбиркорлик субъектларини ташкил этиш ҳамда рўйхатдан ўтказиш, қурилиш ва муҳандислик - коммуникация тармоқларига улаш, бинолар\nва ер участкалари ажратишнинг соддалаштирилган тартиби, кичик бизнес субъектларининг кредит-молия ва хом-ашё ресурсларидан, ўзлари ишлаб чиқараётган маҳсулотга давлат буюртмаларидан кенг фойдаланиши ҳисобига кичик корхоналар, микрофирмалар ташкил этиш ва кенгайтириш\nва ривожлантириш ҳисобидан иш ўринлари яратилишини таъминлаш;\nИнвестиция, локализация, ҳудудларни ижтимоий-иқтисодий ривожлантириш дастурларига мувофиқ янги объектларни ишга тушириш, мавжуд ишлаб чиқариш қувватларини кенгайтириш ва янада тўлиқроқ фойдаланиш;\nКичик корхоналар, микрофирмалар ва хусусий тадбиркорликни ташкил этиш, хизмат кўрсатиш ва сервис соҳаларини янада ривожлантириш, озиқ-овқат\nва ноозиқ овқат истеъмол товарлари ишлаб чиқаришни кенгайтириш;\nЗамонавий ишлаб чиқариш, ижтимоий ва бозор инфратузилмасини жадал ривожланишини таъминлаш, пудрат қурилиш, жумладан қишлоқ жойларда уй-жойларни таъмирлаш ва қайта таъмирлаш, аҳоли пунктларини ободонлаштиришни яхшилаш бўйича ишлар хажмини кенгайтириш;\nУй меҳнатини, жумладан йирик ва кичик корхоналар билан кооперацияда меҳнат шартномалари асосида ташкил этиш, ҳунармандчилик ва оилавий тадбиркорликни ривожлантириш;\nЧорвачилик, паррандачилик ва мева-сабзавотчиликка ихтисослашган фермер ва деҳкон хўжаликларини янада ривожлантириш ҳамда барча ҳудудларда иссиқхоналар ташкил этишга алоҳида эътибор қаратиш бўйича тегишли иложлар кўриш вазифаси топширилсин.\n3. Туманда 2018 йилда янги иш ўринларини ташкиллаштириш ҳамда аҳоли бандлигини таъминлаш дастури иловага мувофиқ тасдиқлансин.\n4. Ушбу қарор бажарилишини назорат қилиш Халқ депутатлари Элликқалъа туман Кенгашининг “Ижтимоий маданий ривожлантириш ҳамда ёшлар сиёсати\nва соғлом авлодни тарбиялаш масалалари” бўйича доимий комиссиясига топширилсин.\n5. Ушбу қарор туман ҳокимлигининг веб сайти ҳамда “Давр кўзгуси” газетасида эълон қилинсин.\n6. Қарор расмий эълон қилинган кундан бошлаб кучга киради.\nХалқ депутатлари Элликқалъа тумани Кенгаши раҳбари: С.Авезов


16:03 / 19.04.2017 2694 pdf Ўқиш режими + -\nКeлaжaк aвлoдгa сўрaгaним шу,\nДoимo яшaсин гулдeк сўлмaсин.\nБиз нe бўлсaк бўлдик, лeкин тилaгим,\nБиздaн кeйингилaр биздeк бўлмaсин!\nШукур қилсин нeки бўлсa бoригa,\nБoлaлaр қoри бўлсин қизлaр қoрия.\nБизлaр ярoлмaдик диннинг кoригa,\nГoҳидa сўрaдик Ярaтгaндaн бaxт,\nГoҳидa ёлвoрдик сўрaб тиллo тaxт.\nЛeк бугун тушуниб қилмoқдaмиз aҳд,\nИймoн суст яшaдик бўлиб кўp бaxил,\nБурнимиз учидa турaди жaҳл.\nФaрзлaр қилинмaсди, қaёқдa нaфл,\nКундузлaри юрдик гунoҳгa бoтиб,\nЖaннaтни бир пaрчa мaтoгa сoтиб.\nТунлaри уxлaдик ғaфлaтдa қoтиб,\nКимлaрдир шaйтoнгa oтгaн бўлсa тoш,\nБизлaр шaйтoн билaн биргa eдик oш.\nБугун сўрapмиз кўзлaр жиққa ёш,\nТилaгим бoлaлaр бўлсин намoзхoн,\nҚизлaрнинг қaлбидa пoрлaсин иймoн.\nНaмoзидa дуo қилaр Зoҳиджoн,\nXaлқимиздa ҳикмaтли гaп бoр:\n"Сoч тoпилaр oмoн бўлсa бoш".\nOмoн бoшдa сoч тoпилaр экaн\nДeмaк oч қoлмaйди сaртaрoш.\nҚўл кўксидa сaлoмлaр бeриб,\nИши тушиб кeлaр қaри-ёш.\nҚўлдa қaйчи-тaрoғи билaн,\nКутиб oлaр супeр сaртaрoш.\nСoчи ўрмoн бўлиб кeлaрлaр,\nВa қaйтaрлaр бaмисли қуёш.\nШундa тилгa бир сўз кeлaди,\n"Қўлинг дaрд кўрмaсин сaртaрoш".\nБир нaрсaгa хурсaнд бўлaмaн,\nЯxшиямки oлинмaйди қoш.\nAгaр қoш ҳaм oлингaнидa ,\nМиллиoнeр бўлaрди сaртaрoш.\nЭнг муҳими oилaсигa,\nЕдирaди ҳaлoл луқмa, oш.\nШундaй экaн яқинлaримгa,\nДeймaн: "Сиз ҳaм бўлинг сaртaрoш".\nЮрaгимдa aвaйлaб юргaн,\nСирни бугун этмoқчимaн фoш.\nБу сир эмaс энди бир oрзу:\n"Қaнийди бўлсaйдим сaртaрoш".\nҚишдa мeни иситдинг,\nСoя бўлдинг кeлсa ёз.\nШукур дoимo мeнгa.\nҲaмрoҳ бўлдинг жoйнaмoз.\nБaъзaн кўпaйсa ғaмим,\nТoпилсa ул-бул кaмим.\nҲaттo энг oғир дaмим,\nҲaмдaрд бўлдинг жoйнaмoз.\nЖaннaт тoмoн чoпишгa.\nСaбaб бўлдинг жoйнaмoз.\nМeн мaслaҳaт бeрaй, сeн қулoққa ил,\nБaрчa aйтгaнлaрим жиддий дeя бил.\nЎтмишдa қилгaн хaтoлaр учун,\nТaвбa қил, тaвбa қил минг бoр тaвбa қил!\nҲa, ўтмишдa қилдинг сaнoқсиз гунoҳ,\nЭнди фoйдa йўқдир чеккaндaн oҳ-вoҳ.\nТaвбaнг қaбул қилaр ҳaр лaҳзa Aллoҳ,\nТaвбa қил, тaвбa қил тeзрoқ тaвбa қил!\nOтa-oнaнг қaдрин билмaгaн бўлсaнг,\nГaплaрин қулoққa илмaгaн бўлсaнг.\nГaр улaрни рoзи қилмaгaн бўлсaнг,\nЎтмишдaги бaрчa ишлaрни унут,\nБaҳoр кeлди энди қишлaрни унут.\nУйғoн вa кeчaги тушлaрни унут,\nТaвбa қил, тaвбa қил янa тaвбa қил!\nНaмoздa қoйим бўл, рўзaдa сoйим,\nТaвбa эшиклaри oчиқдир дoим.\nБўлиб қoлмaсдaн қиёмaт қoйим,\nТaвбa қил, тaвбa қил дaрҳoл тaвбa қил!\nЗoҳиджoн ҳикмaтли шeърлaрингни ёз,\nИслoм рaвнaқигa ҳиссa қўш бирoз.\nAгaр oxирaтим бўлсин дeсaнг сoз,\nТaвбa қил, тaвбa қил сeн тaвбa қил!\nАллоҳ учун жонин фидо қилган зотлар,\nИнсон қадрин тақвосида кўрган зотлар.\nСевса фақат Аллоҳ учун севган зотлар,\nСаҳобаи киромларни соғиндим ман.\nПайғамбарга жонин фидо қилган зотлар,\nБор бойлигин пайғамбарга берган зотлар.\nЎз нафсидан пайғамбарни севган зотлар,\nҲадичаи Куброларни соғиндим ман.\nАллоҳ учун йиғлаб дуо қилган зотлар,\nКўргуликни фақат ундан билган зотлар.\nҲожасининг шаънин сақлаб юрган зотлар,\nФотимаи Заҳроларни соғиндим ман.\nҲИЖОБИНГНИ АСЛО ЕЧМАГИН СИНГЛИМ!\nАллоҳ буюрганин қилмасанг агар,\nМени ҳам сен қиздан қолади кўнглим.\nСенга чин юракдан айтар сўзим шу,\nМайли бошқалар қилсин маломат,\nИймонингни сақла доим саломат.\nКамина бу ишда тилайди омад,\nБугун синовларга қилмасанг сабр,\nЭртага ўзингга бўлади жабр.\nСени ўз домига олгунча қабр,\nМаломатчиларга ҳеч қулоқ солмай,\nНомус жиҳодида жанг қил толмай.\nНе бўлса ҳам ўзинг билгандан қолмай,\n16:02 / 19.04.2017 1472\nВақт сен асрашинг керак бўлган энг қимматли нарсадир. Сенда эса, у беҳуда ўтиб кеткмоқда.Яҳё ибн Бусайра.Фахруддин арРозий ўзининг Мафотийҳ алғайбrdquo асарида давоми...\n2676 16:12 / 19.04.2017


1 май – Қозоғистон халқи бирлиги куни | Қозоғистон янгиликлари: Сўнгги хабарлар «Kazakh TV» каналида | Kazakh TV\n1 май – Қозоғистон халқи бирлиги куни\n1 май куни қозоғистонликлар Қозоғистон халқи ҳамжиҳатлиги ва бирдамлиги кунини нишонлайди. Жорий йилда коронавирус пандемияси ҳамма учун севимли бўлган баҳор байрами тантаналарига ўзгаришлар киритди. Дўстлар очиқ дастурхон олдида йиғила олмайди. Айни вақтда COVID-19 халқимизнинг хавфли вирусга қарши курашдаги ҳамжиҳатлигини синамоқда. ҚХА вакиллари биргаликда ЖССТ тавсияларига риоя этган ҳолда карантин тартибини сақлашга чақирди.\nФАРАНГИЗ АХМЕТОВА, ҚОЗОҒИСТОН ХАЛҚИ АССАМБЛЕСИ ТАДБИРКОРЛАР КЕНГАШИ РАИСИ:\n- Жаҳондаги сўнгги воқеалар муносабати билан биз биринчи марта ушбу байрамни рақслар ва қўшиқлар билан, дўстлар даврасида нишонламаяпмиз. Ҳар биримиз халқимиз саломатлигини сақлаш ниятида ўз уйида қолади. Аммо атрофдаги вазиятдан қатъи назар тарих ва қадриятлар ўзгармайди. Биз, Қозоғистонда яшаётган турли этнос, турли маданият вакиллари тинчлик, анъаналари ва маданиятни эъзозлаймиз! Бу қадриятлар биз авлодларимизга мерос қоладиган энг муҳим бойлик! Куч-қудратимиз - бирликда! Ушбу кунда биз яна бир марта энг муҳим нарсалар - дўстлик, эзгулик, бағрикенглик ва тинчликни тилга оламиз!\nГлобал пандемия инсониятга барча одамлар тенг эканлигини кўрсатди. Хавфли вирус миллиат ёки ирққа қараб, қурбонларини сараламайди. Бугунги вазиятда жипслашишимиз ва бир-биримизга ёрдамлашишимиз зарур. Қозоғистон халқи Ассамблеяси шу йўлдан бормоқда. Этномаданият бирлашмалар #Bizbirgemiz! Республика акциясидан ҳам четда қолмади. Фавқулодда ҳолат ва карантин даврида улар аҳолининг заиф қатламларига биринчи эҳтиёж моллари жойланган пакетлар етказиб беришди. Волонтёрлар кўп болали оилалар, ногиронлар, ёлғиз қолган кексаларни зиёрат қилдилар. Фаоллар антисептик ва гигиеник воситалар, дори-дармонлар, озиқ-овқат маҳсулотлари етказиб беришди.\nРАВИЛЬ ВАЛЕЕВ, «ТАҢ» ТАТАР-БОШҚИРД МАДАНИЯТ МАРКАЗИ РАИСИ ЎРИНБОСАРИ:\n- Шунчаки фаоллар эмас, ёш авлодни ватанпарварлик ва анъаналаримизни эъзозлаш руҳида тарбиялаш зарур. Бунда катта авлодга ҳурмат кўрсатилишига эътибор қаратиш зарур. Шундай мураккаб вазиятда биз, Қозоғистон халқи барча синовларни муносиб енгиб ўтамиз.\n1 май – мамлакатда истиқомат қилаётган барча этнослар учун эзгулик, тинчлик ва биродарлик байрами. Бирлигимиз туфайли биз кўп миллатли мамлакатимиз муваффақиятли ривожланаётганини кўриб турибмиз. Ассамблея улкан оиласи ҳар бир аъзоси фаоллик кўрсатмоқда – мамлакатдаги барча ташаббусларни қўллаб-қувватлаяпти. Хайрия тадбирлари билан бир вақтда улар турли челленджларда қатнашмоқда, ижтимоий тармоқларда малмкатимиз учун муҳим саналар – Абай ва Ал-Фаробий юбилейларини нишонламоқда.\nДМИТРИЙ ОСТАНЬКОВИЧ, «РАДИМА» БЕЛОРУС ЭТНОМАДАНИЯТ БИРЛАШМАСИ РАИСИ:\n- Шу тариқа биз жамиятимиздаги барқарорликка ўз ҳиссамизи қўшамиз. Оғир кунлар ўтиб кетади, биз яна кўчаларга чиқамиз. Яна учрашамиз ва дастлабки қадамларини сиз рўёбга чиқарган ишни давом эттирамиз. Биргаликда қийинчиликларни енгиб ўтамиз! Барча қозоғистонликларни чин дилдан Қозоғистон халқи бирдамлиги куни билан табриклайман!\nҚозоғистон – кўп миллатли мамлакат, унда деярли 150 миллат ва элат тотувликда яшаяпти. ҚХА эса тенги топилмайдиган ташкилот ва бошқа мамлакатлар учун намуна. Жорий йилда халқ COVID-19 га қарши курашда бирдамлигини намойиш қилмоқда. Бу нарса касалликка қарши курашда ҳам, карантин тадбирларига риоя этишда ҳам кўзга ташланмоқда.\nкоронавирусҚХА1 МайБайрамкарантинҚозоғистон халқи бирдамлиги куниБирдамлик куниПадемия


Англиялик шифокор ёнғинда ҳалок бўлган оила аъзоларига атаб масжид бунёд қилмоқда\nАнглиялик мусулмон шифокор нейрохирург Муҳаммад Тавфиқ ал Саттар 2013 йилда ёнғин оқибатида ҳалок бўлган оиласи хотирасига масжид бунёд қилмоқда. Шифокорнинг уйи 18 ёшли британиялик ўсмир томонидан ёқиб юборилган эди. Ёнғин вақтида уйда докторнинг аёли Шехнила ва уч нафар фарзанди: 19 ёшли Зайнаб, 17 ёшли Билол ва 15 ёшли Жамилалар бўлишган.\nДоктор Саттар ва унинг оиласи Англия ва Ирландия жамияти ҳаётида доимо фаол ишитрок этиб келишган. Рафиқаси ва уч нафар фарзандига бир кунда жаноза ўқиган шифокор гўзал сабр кўрсатди ва энди ҳаётини хайрия ишларига бағишлашини маълум қилди. Шифокор ва уни қўллаб-қувватловчилар Ирландия ҳукуматидан тўрт қаватли масжид ва масжид қошида маданий-маърифий мактаб ташкил этишга рухсат сўраб мурожаат қилишди.\nДублин лойиҳалаш қўмитаси мазкур таклифни тасдиқлади ва ҳозирда Дублинда доктор Саттарнинг шаҳсий жамғарма маблағи ҳисобидан тўрт қаватли масжид ва 8 қаватли уй баландилигидаги минора қурилиши давом этмоқда. Мазкур масжидни доктор рафиқаси Шехнила хонимга бағишлашини ва бундан буён бор маблағини масжид ишларига сарфлашини маълум қилди.


06.01.2018 23:43 | ПФЛ\nХабарингиз бор, Ўзбекистон футбол федерацияси ва профессионал футбол лигаси томонидан футболимизни ислоҳ қилиш борасида қатор самарали ишлар олиб борилмоқда. Чемпионатимиз формати ўзгартирилиб, клубларнинг профессионал фаолиятини таъминлаш мақсадида бир қатор ўринли талаблар қўйилмоқда. Шунингдек, футболчиларнинг жисмоний ҳолатини кучайтириш бўйича нормативлар олиниб, терма жамоалар манфаатини йўлида фойдали янгиликларга қўл урилди. Бу борада “Бунёдкор” жамоаси сардори Жавлон Иброҳимов ўз фикрлари билан ўртоқлашди.\n“Кескинлик ва муросасизликнинг ошишига хизмат қиладиган яна бир жиҳат бу – нормативлардир. Футболчилар энди жисмоний ҳолатларини мавсум давомида юқори савияда ушлаб туришлари керак. Айниқса, қишки ўқув-машғулот йиғинларида олинадиган юкламалар кучлироқ бўлса, бу футболчининг мавсум охиригача жисмоний ҳолати етук бўлишини таъминлайди. Мана шундай юкламаларга дош беролган футболчилар ва жамоаларнинг ғалабалари ҳам кўпроқ бўлади. Бундан эса энг аввало терма жамоаларимизга кўпроқ фойда. Ватанимиз жамоаларига кириш учун футболчилар ичида рақобат ошади. Терма жамоалар мураббийлари рўйҳатида қанча номзод кўп бўлса, ўйлайманки, халқаро турнирлардаги ғалабаларимиз ҳам салмоқли бўлади”, - дейди “Бунёдкор” сардори Жавлон Иброҳимов.


Умида бу манзарани аллақандай ачиниш билан кузатди. Ана, қуёш ҳам уфққа ботмоқда. Ҳадемай осмону фалакни ой ва юлдузлар ўзининг заррин нурларига белайди. Шу тариқа яна бир тун бошланади. Ҳар куни кеч кириши билан унинг кўнгли ғаш бўлар, лоақал шу тун осуда ўтармикан, деб сиқиларди.\n...Кексалар икки ёшни унаштираётганда бежиз «Илоҳим, юлдузи юлдузига тўғри келсин», деб ният қилишмас экан. Умида ҳам барча қизлар қатори не-не орзу-умидлар билан бир йигитга турмушга чиқди. Аммо уларнинг табиати, дунёқараши, ўй-фикрлари бир-бирига мос келмади. Икки ёш арзимаган гапга чарсиллаб ёнар, сиркаси сув кўтармай дарров сан-манга бориб, аразлашиб қоларди. Яқинлари унга: «Ҳали фарзандлар туғилса, ҳаммаси изига тушиб кетади, бола оилавий ришталарни янада мустаҳкамлайди. Фақат сабр қил», деб кўп бора насиҳат қилишарди. Умида ўша ёруғ кунлар умидида эрининг қўрс ва қўпол муомаласига чидади. Кунлар, ойлар ўтиб фарзандли ҳам бўлишди, аммо барибир эру хотин бир-бири билан муроса қила олмади. Қайнона бу ёш оила қалтис бир шамолга ҳам нурашини биларди. «Балки, уларнинг оиласини бўлак қилсам, алоҳида яшашса, эру хотин бир-бирининг кўнглига йўл топиши осон бўлар», деб ўйлади. Шу ният билан оилавий жамғарилган пулга шинамгина уй харид қилиб, уларни кўчириб ўтказди.\nҲеч бир ишда ёлчитиб ишлолмайдиган оила бошлиғи Жонибек унда-бунда киракашлик қилар, топган пули эса «қора қозон»ни қайнатишга бирда етса, бирда етмасди. Умида эрининг рўзғорга етарли пул тополмаётганидан нолир, бошқалардек тўкин ҳаётда, роҳат-фароғатда яшолмаётганига баттар алами келиб, бор заҳрини эрига сочарди. Тинимсиз жанжаллардан тўйиб кетган эр охири ичкиликка ружу қўйди. Шундан кейин топганидан барака ариди. Бунинг устига, уйига гоҳ келиб, гоҳ келмайдиган одат чиқарди. Келганида ҳам оёқда аранг турар, оғзидан боди кириб, шоди чиқарди. Болалари шунчалик безиллаб, юрак олдириб қўйишган эдики, унинг овозини эшитибоқ ўзларини кўрпа тагига яширишарди. Охири эзгу ниятлар билан боғланган муқаддас ришталар буткул узилди, оила дарз кетди, фарзандлар тирик етимга айланди...\nЭр-хотин расман ажрашса-да, Жонибек: «Борадиган бошқа жойим йўқ», дея уйдан чиқиб кетмади. Собиқ хотини ва уч нафар фарзанди билан бир хонадонда худди бегоналардек яшайверди. Суд қарорига мувофиқ, болаларига ойма-ой алимент тўлаб борарди-ю, аммо ўз пуштикамаридан бино бўлган жигарбандларидан оталик меҳрини дариғ тутарди, қизғанарди...\nСобиқ эр-хотиннинг ғиди-биди гаплари, кесатиқ сўзлари охири росмана жанжалга айланиб кетар, бу оиладаги нотинчликдан қўни-қўшниларнинг ҳам тоқати тоқ бўларди. Шу боисдан бир неча маротаба маъмурий баённома тузилиб, ишлари судда кўриб чиқилди. Маҳалла-кўй, қўни-қўшни олдида юзи шувут бўлган Умида фарзандларининг тақдирини ўйлаб эзиларди. Шу тобда ҳам узоқ-узоқларга қараб кўнглида ана шу саволларга жавоб излаётганди...\n– Ҳовурингизни совуқ сув билан босяпсизми, хотинжон? – деб гап ташлади беўхшов тиржайиб. Ундан келаётган бадбўй ароқ ҳидига Умида бурнини жийирди-да:\n– Яхши, яхши! Сен бўлмасанг бошқаси...\nЖонибек шундай деб уяли телефонини олди-да, ғудраниб-ғудраниб рақам тера бошлади.\nЖонибек бор овози билан гаплашар, бир гапириб, ўн кулар, қандай бўлмасин, Умиданинг ғашини келтиришни хоҳларди.\n– Ҳа, рашк қиляптиларми, хоним? – деди Жонибек хохолаб.\n– Телефонни менга беринг-чи, ким ўзи у аёл, нега мени ҳақорат қиляпти?! – деди Умида чидолмай.\n– Нима қилай, айт? Ўзимни ўзим ўлдирайми? – деди пичоқни маҳкам ушлаганча.\nҚўрқувдан дағ-дағ қалтираётган қизи Саида онасининг ёнига яқинлашган пайт Жонибек қўлидаги ошхона пичоғи билан ўзининг чап билагини кесди. Бирпасда шариллаб қон оқиб кетди. Қонни кўрган Саида отам ўзини ўзи ўлдирди деб ўйлаб ҳушидан кетиб йиқилди.\n– Ҳали сен мени қамоққа тиқмоқчимисан? Ўз болаларингнинг отасини-я?\nЖонибекнинг қилмишларига яраша одил суд ўзининг адолатли ҳукмини чиқарди. Аммо Жонибек ўзи учун ўзи қандай ҳукм чиқарди экан? Бир неча маротаба маъмурий баённома тузилиб, иши судда кўриб чиқилса ҳам, тўғри хулоса чиқармай, инсонийлик туйғуларини ҳам унутиб қўйган ота ахлоқ тузатиш ишлари жазосини ўтаб бўлгач, бундан сабоқ чиқарармикан?!\nАслида оиладаги носоғлом муҳитга ким айбдор: суд ҳукми билан ажрашса-да, бир хонадонда худди бегоналардек яшаб келаётган собиқ эр-хотинми ёки ёш келин-куёвнинг бир-бирига мослашиб кетишида эзгу кўприк вазифасини ўташ ўрнига жанжалларни ўзидан нари қилиб, уларни алоҳида хонадонга чиқариб юборган қайнонами? Эҳтимол, Жонибек бу сафар ўз хатолари ҳақида чуқурроқ ўйлаб кўрар, ота сифатида фарзандлари ҳақида қайғуриш унинг зиммасидаги бурч эканини тушунар. Аслида одил суднинг ҳам, яқинларининг ҳам умиди шу.\nТошкент шаҳар Олмазор туман суди судьяси.


2018 йилги Ҳаж ибодати нархи тўғрисида муносабат | FargonaZiyo.uz\n2018 йилги Ҳаж ибодати нархи тўғрисида муносабат\nМаълумки, ижтимоий тармоқларда 2018 йилда Ўзбекистонда Ҳаж зиёрати учун нархнинг анча қимматлашгани ҳақида тарқатилган хабар турли фикрлар, тортишувларга сабаб бўлмоқда. Бу ҳақда Тошкент шаҳар вакиллиги vakillik.uz сайти Дин ишлари бўйича қўмитанинг Ахборот хизматига таянган ҳолда ёзмоқда.\nКуни кеча ижтимоий тармоқларда пайдо бўлган 2018 йилда Ўзбекистонда Ҳаж зиёрати учун нархнинг анча қимматлашгани ҳақидаги хабарлар турли фикрлар, тортишувларга сабаб бўлмоқда. Энг ачинарлиси бундай асоссиз маълумотни масжид имом-хатиби қандайдир миш-мишларга ишониб ўз саҳифасида тарқатган…\nАслида имом-хатиб Ҳаж зиёрати нархи бўйича ҳеч қандай расмий маълумотга эга эмас. Қандайдир миш-мишларга ишониб хабарни ёзган. (Ўзини зиёли санаган кишига умуман мувофиқ келмайдиган ҳолат)\nҲозирда 2018 йилда Умра зиёратига борувчи фуқаролардан тўловлар қабул қилинмоқда. 2018 йилги Ҳаж бўйича ҳеч қандай аниқ нарх белгиланмаган ва таҳминлар ҳам йўқ.\nВоқеа юзасидан Дин ишлари бўйича қўмита Ахборот хизмати муносабат билдирган. Қуйида ана шу баёнотнинг тўлиқ матнини ҳавола этамиз:\nҲозирги кунда интернет сайтлари, ижтимоий тармоқлар ҳамда оммавий ахборот воситаларида Ҳаж мавсумининг нархи масаласида билдирилган маълумот фуқаролар орасида турли хил асоссиз муҳокамаларга сабаб бўлмоқда.\nМаълумки, Ўзбекистон Республикасида Ҳаж ва Умра мавсумларини намунали ташкил этиш ишлари “Ҳаж” ва “Умра” тадбирларини ташкил этиш ва ўтказиш масалалари бўйича Жамоатчилик кенгаши қарорлари асосида амалга оширилди.\n(2017 йилда Раҳбарият кўрсатмасига асосан зиёратчилар сони 7200 нафар этиб ҳамда Иккинчи жахон уруши қатнашчиларини давлат томонидан имиёзли равишда юбориш белгиланди ҳамда мамлакатимиздан жами 7350 нафар фуқароларимиз Ҳаж зиёратини амалга ошириб қайтдилар).\nШунингдек, 2018 йилги Ҳаж мавсуми зиёратчиларини саралашда унинг моддий ва жисмоний жиҳатдан “Ҳаж” сафарига тайёрлиги, аввал Ҳажга бормаганлиги, ислом дини ва Ҳаж ибодати ҳақидаги тушунчалари, маънавияти, маърифати ва одоб-аҳлоқи, маҳалладаги обрў-эътибори, оиласидаги муҳитнинг соғломлиги ва фарзандларининг ижобий тавсифланиши, маҳалладаги ижтимоий-маънавий муҳитни яхшилашга қўшаётган ҳиссаси, йўлдан адашганларни соғлом турмуш тарзига қайтариш, уларнинг ижтимоий мослашувига ёрдам беришига алоҳида эътибор қаратилади.\nФуқароларимиздан мазкур масалаларда мутасадди вазирлик ва идоралар берган маълумотларга эътибор қаратишларини ҳар қандай нохолис маълумотларга ишониб кетавермасликларини тавсия этамиз.\nPrevious Post: Ўзбекистон Республикаси Президенти Шавкат Мирзиёев – Йил одами\nNext Post: “Сарҳисоб – 2017” ғолиблари аниқланди


Экспертлар Ўзбекистонни Марказий Осиёдаги энг хавфсиз давлат деб тан олишди - 23.11.2018, Sputnik Ўзбекистон\nЎзбекистон интерактив харитада сариқ рангда кўрсатилган. Бу жаҳон бўйича ўрта, Марказий Осиёда эса паст хавф даражасини билдиради. 23.11.2018, Sputnik Ўзбекистон\n© Фото: Рамиз БахтияровПлощадь и Дворец Дружбы народов с гигантским флагом Узбекистана\n© Фото: Рамиз Бахтияров\nЎзбекистон интерактив харитада сариқ рангда кўрсатилган. Бу жаҳон бўйича ўрта, Марказий Осиёда эса паст хавф даражасини билдиради.\nТОШКЕНТ, 23 ноя – Sputnik. International SOS ва Control Risks халқаро компаниялар экспертлари Ўзбекистонни Марказий Осиёдаги ишлаш ва саёҳат қилиш учун энг хавфсиз давлат деб тан олишди. Маълумотлар интерактив харитада келтирилган.\n"Хавфсиз шаҳар" концепцияси энди Самарқандда ҳам жорий этилмоқда\n25 Октябр 2018, 12:13\nЮқори даражадаги хавф Тожикистоннинг Афғонистон билан чегарадош туманлари ва Қирғизистоннинг жанубида қайд этилган. Афғонистон - минтақанинг энг хавфли давлати деб кўрсатилган.


Таълим сифати ва самарадорлигини ошириш учун таклифлар бор - zarnews.uz\nБугун халқ депутатлари туман ва шаҳар Кенгашларининг навбатдаги сессиялари бўлиб ўтмоқда.\nУнда асосан давлатимиз раҳбарининг “Мамлакатимиз таълим-тарбия тизимини янада такомиллаштириш, илм-фан соҳаси ривожини жадаллаштиришга оид қўшимча чора-тадбирлар тўғрисида”ги фармони лойиҳаси муҳокама қилиняпти.\nХалқ депутатлари Самарқанд тумани Кенгашида мазкур масала юзасидан туман ҳокимининг ёшлар сиёсати, ижтимоий ривожлантириш ва маънавий-маърифий масалалар бўйича ўринбосари Зебунисо Шодиеванинг ҳисоботи тингланди.\n- Чуқур билим ва ҳаётий кўникмаларга эга бўлган, интеллектуал ривожланган ўғил-қизларни тарбиялаш, пировардида, юртимизнинг қисқа муддатларда ривожланган давлатлар қаторидан жой олишини таъминлашда мактабгача ва мактабларда берилаётган таълим-тарбиянинг сифати ҳамда самарадорлиги ниҳоятда муҳим ўрин тутади, - дейди З.Шодиева. - Шу жиҳатдан қайд қилинган фармон лойиҳасига кенг жамоатчилик бефарқ бўлгани йўқ.\nМаълумот ўрнида айтиш мумкинки, педагоглар ва ота-оналарнинг фармон лойиҳаси юзасидан 100 га яқин таклифлари умумлаштирилди. Улар комиссия томонидан кўриб чиқилиб, қонунчилик техникаси ва бошқа талабларга мос таклифларнинг 50 га яқини саралаб олинди.\nАгар эътибор қилинса, фармон жамият ҳаётида ўқитувчиларнинг обрўсини ошириш, уларнинг дахлсизлигини таъминлаш, яъни хизмат вазифаларига бевосита кирмайдиган ҳар қандай ишлардан озод этиш, шунингдек, уларни қўшимча рағбатлантирувчи чораларни белгилашга қаратилган.\nТеглар: Самарқанд тумани вилоят сессияси\n18 ноябрь куни халқ депутатлари Самарқанд вилояти Кенгашининг ўн еттинчи сессияси бўлади\nВилоят Кенгашининг навбатдаги сессиясида қандай масалалар муҳокама қилинади?


Маданият вазирлиги айрим санъаткорларнинг тўй ва тадбирларда карантин қоидаларини бузиши юзасидан баёнот берди - Халқ сўзи\n14:08 18 Сентябр 2020 Жамият\nТабиийки, санъат аҳли миллионлаб мухлисларнинг нигоҳида ва диққат марказида бўлади. Лекин, бу унга қандайдир имтиёз эмас, аксинча улкан жавобгарлик ва масъулият юклайди. Маданият вазирлиги соҳа вакилларидан ўз ҳаёт ва фаолиятларида ушбу мезонга амал қилишларини сўрайди. Ўз навбатида, масъул идораларни белгиланган меъёрларни бузган санъаткорларнинг жавобгарликларини таъминлаш учун қонуний чоралар кўришга чақиради. Зеро, қонун барчага баробар!", дейилади баёнотда.


07:45 / 03.12.2020\nНамибия ҳукумати мамлакатдаги қурғоқчилик ва қўриқхоналарда филлар ҳаддан зиёд кўплиги сабабли 170та филни сотувга қўйишга қарор қилди. Бу ҳақда Намибиянинг атроф-муҳитни муҳофаза қилиш, ўрмон хўжалиги ва туризм вазирлиги томонидан эълон қилинган рекламага таяниб Reuters ахборот агентлиги хабар берди.\nФиллар мамлакат ичида ва ташқарисида аукцион орқали сотилади. Аукционнинг ҳар бир иштирокчиси филларни сақлаш шароитлари ва уларни боқиш учун етарлича маблағга эгалиги ҳақида кафолат ҳужжатлари тақдим қилиши керак бўлади. Хорижий харидорлардан филни белгиланган давлатга олиб кириш учун рухсат берувчи божхона ҳужжатлари тақдим қилиш ҳам талаб этилади.\nНамибия охирги йилларда мамлакатда филларни ҳимоялаш ва браконерларга қарши курашиш чоралари қабул қилингани сабабли ушбу жонзотларнинг тез кўпайишига тўқнаш келган. Натижада Африка мамлакатида филлар сони 1995 йилдаги 7,5 мингдан 2019 йилда 24 минггача етган. Бунинг оқибатида қўриқхоналарда бундай кўп сондаги филларнинг нормал яшаши учун табиий захиралар тақчиллиги юзага келган. Бундан ташқари, ҳукумат мамлакатда бошланаётган қурғоқчилик оқибатида кўллар ва дарёлар қуриши филларнинг оммавий нобуд бўлишига олиб келишидан хавотир билдирмоқда.\nНамибия Африка жанубида филлар учун озиқа ва сув етишмаслиги муаммосига тўқнаш келган ягона давлат эмас. Мисол учун, Ботсвана филларни Анголага кўчириш бўйича дастурни амалга оширмоқда. Айни вақтда Африкада табиий муҳитда яшовчи филлар сони 350 мингга етади.\n16:36 / 04.12.2020\nНамибиядаги маҳаллий сайловларда Адольф Ҳитлер ғалаба қозонди\n00:49 / 05.01.2019\nНепалда филлар ўртасида гўзаллик танлови бўлиб ўтди\n23:08 / 28.12.2017\nНамибия Бош вазири ўринбосари автоҳалокатда омон қолди\n22:27 / 09.10.2017\nНамибия миллий боғида гиппопотамлар қирилиб кетди


19:30 / 03.11.2017\nОлий Лиганинг 27-тури доирасида Тошкентнинг «Пахтакор» жамоаси Жиззахда «Сўғдиёна» меҳмони бўлди.\nЎйин тақдирини 62-дақиқада тошентликлар жамоаси ҳужумчиси Игорь Сергеев пенальтидан урган гол ҳал қилди. Бу вазиятда ўйин ҳаками Т. Тўхтасинов томонидан белгиланган пенальти кўпчиликда шубҳа уйғотган.\nШу тариқа, «Пахтакор»нинг қаторасига бешинчи ўйинида можароли ҳолат юзага келди.\nЭндиликда Шота Арвеладзе шогирдлари очколари сонини 53тага етказиб, мавсум якунига 3 тур қолганида турнир жадвалида иккинчи ўринда кетаётган «Насаф» билан тенглашиб олди. Аммо Қарши жамоаси 26-тур ўйинини ҳали ўтказмади.\n3 ноябрь, жума\n«Сўғдиёна» – «Пахтакор» - 0:1\nГол: Игорь Сергеев (62 пен).


Яманда ичбуруғ ва вабо билан касалланганлар сони 42 мингдан ошди\n22:55 / 29.05.2017\nЯманда бир ой ичида ичбуруғ ва вабо билан касалланганлар сони 42 мингдан ошиб кетди. ЖССТнинг душанба кунги маълумотига кўра, касалликлар асосан пойтахт Сана ҳамда Ҳажжа ва Амрон провинцияларида қайд қилинган.\nЖССТ маълумотларига кўра, 27 апрелдан 24 майга қадар Яманда 42 минг 207 нафар ўткир ичбуруғ ва вабога чалинган беморлар қайд қилинган. Улардан 420 нафари ҳаётдан кўз юмган. Лабаратория шароитларида тасдиқланган вабо ҳолатлари ҳозирча 313 нафарни ташкил қилади.\nТашкилотда таъкидланишича, сўнгги ойда ўлим ҳолати 2016 йил октябридан 2017 йилнинг мартига қадар бўлган даврга нисбатан деярли уч карра ошган.\nСўнгги маълумотларга кўра, Яманда ўтган йилнинг октябридан бошлаб вабо тахмин қилинган беморлар сони 49 495 кишини ташкил қилади, касаллик билан боғлиқ 362 ўлим ҳолати ҳам шулар жумласидандир.\nЯман ЖССТ вабо ичбуруғ


12 апрел 2021, Тошкент вақти: 23:22\nЖавҳар Царнаев ярадор ҳолатда қўлга олинган.\nБостон полицияси 15 апрел кунги марафон пайтида портлашларни содир этганликда гумонланган икки шахсдан бири Жавҳар Царнаев қўлга олинганини билдирди. “Ов тугади. Адолат қарор топди. Гумонланувчи қўлга олинди”, дейилади полиция департаментининг баёнотида.\n19 ёшли коллеж талабласи Жавҳар Царнаевни қидириш ишлари Массачусетс штатининг Уотертаун шаҳрида ўтказилган. Хабарларда қўлга олиш амалиёти пайтида портлашлар ва ўқ овозлари эшитилгани айтилмоқда.\nЖавҳар Царнаевни ҳарбий вертолётлар ёрдамида қидиришди.\nЖавҳар Царнаев Уотертаун шаҳридаги уйлардан бирининг ҳовлисидаги қайиқ ичида яшириниб ётган пайтида қўлга олинган.\nУй эгаси қайиқ ичида, кейинроқ эса омборхонасида қон изларини кўриб қолган ва зудлик билан полицияга қўнғироқ қилган. Воқеа жойига етиб келган полиция қайиқ ичида яшириниб ётган Жавҳарни қўлга олган.\nЖавҳарнинг амакиси Руслан Царни журналистларга жиянига полицияга таслим бўлишни маслаҳат берганини айтмоқда.\nПолициянинг билдиришича, айни пайтда Жавҳар Царнаев отишма пайтида олган жароҳатлари туфайли касалхонага ётқизилган.\nАҚШ Президенти Барак Обама Бостондаги портлашни уюштирганликда гумонланган шахснинг қўлга олиниши билан “фожианинг энг муҳим босқичи” якунланди, дея баён қилди.\n- Бостон полицияси, Массачусетс штати полицияси ва маҳаллий полиция жуда оғир кечган сўнгги беш кун ичида профессионал даражада жасорат кўрсатди. Бугун биз уларнинг ҳаракатлари натижасида мазкур фожеанинг энг мухим босқичига нуқта қўйдик,- деди Барак Обама.\nЦарнаевни қўлга олиш амалиётида минглаб полициячи иштирок этгани айтилмоқда\nЖавҳар Царнаевни қўлга олиш амалиётида тиш-тирноғигача қуролланган минглаб полициячилар иштирок этди.\n19 апрел кунги амалиёт чоғида келиб чиқиши қирғизистонлик бўлган чечен миллатига мансуб 26 ёшли Темурлан Царнаев отиб ўлдирилган, Жавҳар Царнаев эса қочишга муваффақ бўлган эди.\nБостон портлашларини уюштирганликда гумонланган Темурлан Царнаев (чапда) ва Жавҳар Царнаев суратларини полиция 18 апрел куни эълон қилган.\nЧеченистон Президенти Рамзан Қодировнинг матбуот хизмати Бостон портлашларида гумонланаётган ва келиб чиқиши қирғизистонлик бўлган чечен миллатига мансуб ака-ука Темурлан ва Жавҳар Царнаевларнинг Чеченистонга алоқадор эмаслигини маълум қилди.\nБостондаги портлашларда гумонланаётган ака-ука Царнаевлар Доғистонда ўқиган мактаб\nҚирғизистон Миллий хавфсизлик қўмитаси 19 апрел куни 26 ёшли Темурлан Царнаев ва 19 ёшли Жавҳар Царнаев илгари Қирғизистонда яшаганини тасдиқлади.\nМахсус хизмат тарқатган баёнотда айтилишича, Царнаевлар оиласи Бишкекдан 100 километр олисликдаги Тўқмоқ шаҳрида яшаган, бироқ уларнинг оиласи бундан 12 йил аввал Доғистонга кўчиб кетган. “Шунинг учун ҳам уларнинг номини Қирғизистон билан боғлаш хато бўлар эди”, дейилади баёнотда.\nБостон марафонида бомба портлади\nБостонда портлаш - 3 киши ҳалок бўлди, 176 киши жароҳатланди


ҚАШҚАДАРЁ ҚОВУНЛАРИ ДУНЁ БОЗОРИДА\nOldingi maqola ТАДБИРКОРГА МАДАДКОР\nKeyingi maqola МАҲАЛЛИЙ ТАДБИРКОРЛАРНИНГ ЭКСПОРТДА ИШТИРОК ЭТИШ ИМКОНИЯТИ КЕНГАЯДИ\nВилоят божхона бошқармаси ахборот хизмати берган хабарга кўра, жорий йилнинг ўтган даврида дунёнинг бир неча мамлакатларига воҳамизда етиштирилган 240 тоннадан зиёд хуштаъм ва ширали қовунлар экспорти амалга оширилган.\nҚайд этиш жоиз, вилоятимиз мамлакатимизнинг юксак экспорт салоҳиятига эга ҳудудларидан бири ҳисобланади. Ҳудудда энг илғор технологиялар билан жиҳозланган, юқори ишлаб чиқариш қувватларига эга корхоналар кўп. Ҳозирги кунда ушбу корхоналар томонидан импорт ўрнини босувчи ва экспортга мўлжалланган маҳсулотлар тайёрлашга алоҳида эътибор қаратилмоқда.\nШунингдек, воҳанинг экспорти ҳажмида қишлоқ хўжалиги маҳсулотлари салмоқли ўрин эгаллайди. Маълумотларга кўра, жорий йилнинг ўтган даврида чет эллик ҳамкорларга вилоятимизда етиштирилган қишлоқ хўжалиги ноз-неъматларини етказиб беришда 30 дан ортиқ тадбиркорлик субъекти иштирок этган. Улар томонидан хориж мамлакатларига қиймати қарийб 11 миллион АҚШ долларига тенг сархил мева-сабзавот, полиз маҳсулотлари ва узум экспортга йўналтирилган.\nЭътиборлиси, сўнгги вақтда вилоятимизда деҳқон ва фермерлар томонидан экспортбоп қовун навларини парвариш қилишга устувор аҳамият қаратилаяпти. Ҳудуд тупроқ-иқлим шароитининг ушбу маҳсулотни етиштириш учун қулайлиги пишган қовунларнинг таъми тилёрар ва харидоргир, ўз навбатида, ҳосил чўғи юқори бўлишини таъминлаяпти. Айниқса, Косон, Ғузор, Нишон, Миришкор ва Қарши туманлари соҳибкорлари бу борада катта тажриба тўплашган.\nУста деҳқонларнинг билдиришича, воҳамизда йилнинг февраль ойиданоқ қовун парваришига киришилади. Бунда асосан "Жиян", "Торпедо", "Аэропорт" каби экспорт талабига жавоб берадиган навлар танланади. Аввалига уруғлар махсус идишларга экилиб, иссиқхона шароитида ўстириб олинади. Бўйи меъёрига етган кўчатлар кенг майдонга плёнка остига экиб чиқилади. Кунлар исиши билан палаклар баравж ривожланиши учун ниҳоллар усти очилади. Бу усулни қўллаш орқали эртачи ҳосил олиш имконияти ошади. Одатда вилоятимиз деҳқонлари пишган қовунларни июнь ойининг илк ўн кунлиги охиридан бошлаб узишни бошлайди.\nАйни дамда вилоятимиз далаларида пишиб етилган қовунларни саралаб, юк машиналарига юклаб, экспортга жўнатиш ишлари авжида. Ҳозирга қадар маҳаллий ишбилармонлар томонидан Россия, Қозоғистон ҳамда Европанинг бир қатор мамлакатларига 240 тоннадан зиёд хуштаъм ва сархил қовунлар экспортга чиқарилгани бунинг исботидир.\nҚарши туманида фаолият кўрсатаётган "Продукт гроуп бизнес" масъулияти чекланган жамияти ҳам ана шундай экспортчи корхоналардан биридир. Мазкур тадбиркорлик субъекти жорий мавсумда Россия Федерациясига 2000 тонна қовун экспорт қилишни мўлжаллаган. Корхонанинг божхона ишлари бўйича масъул ходими Шукрулло Убайдуллаевнинг билдиришича, шу пайтга қадар россиялик ҳамкорларга 100 тоннадан ортиқ қовун етказиб берилган. Йил давомида таъминот узвийлигига эришиш мақсад қилинган. Божхона расмийлаштируви бўйича жорий этилган енгилликлар эса тадбиркорга вақтни ҳамда ортиқча сарф-харажатларни тежаш имконини бераяпти.\nАйтиш жоизки, Ўзбекистон Республикаси Президентининг 2017 йил 21 июндаги "Маҳаллий экспорт қилувчи ташкилотларни янада қўллаб-қувватлаш ва ташқи иқтисодий фаолиятни такомиллаштириш чора-тадбирлари тўғрисида"ги қарори қишлоқ хўжалиги маҳсулотлари ишлаб чиқаришга ихтисослашган субъектларга янада кенг қулайликлар тақдим этди. Жумладан, ушбу қарорга мувофиқ жорий йилнинг 1 июлидан бошлаб маҳаллий ишбилармонларга янги мева-сабзавот, узум ва полиз маҳсулотлари ҳақини олдиндан 100 фоиз тўлаш шарти билан тўғридан-тўғри шартномалар асосида, яъни ҳеч қандай воситачисиз экспорт қилиш ҳуқуқи берилди. Бу тартиб маҳаллий экспорт қилувчи тадбиркорларнинг манфаатдорлигини ошириши билан бирга улар фаолиятининг молиявий барқарорлиги янада юксалишига шароит ҳозирлаши билан муҳимдир. Шунингдек, ушбу жараён ортиқча ва эскирган рухсат бериш тартиботларини бекор қилиш орқали мамлакатимизда ишбилармонлик муҳитини сифат жиҳатидан яхшилашга, маҳаллий ишлаб чиқарувчиларнинг экспортга кенгроқ жалб этилишига, ташқи бозорга чиқариладиган қишлоқ хўжалиги маҳсулотлари харидоргирлиги ва рақобатбардошлиги ошишига, ўз навбатида валюта тушуми кўпайишига хизмат қилади. Натижада жойларда юқори ижтимоий-иқтисодий лойиҳаларни самарали рўёбга чиқариш, аҳолига доимий даромад манбаларини яратиб бериш учун кўпроқ имконият юзага келади.